Review Football Manager 2022: Memimpin kelab ke arah kemenangan!

Football Manager 2022 (FM22) ialah entri terbaru dalam francais simulasi bola sepak oleh Sports Interactive dan SEGA. Dibina dengan pendekatan yang kompleks dan realistik terhadap sistem dan mekanik, kita perlu mengambil peranan sebagai seorang pengurus kelab bola sepak dan membuat setiap keputusan penting untuk membawa pasukan kepada arah kemenangan. Saya pun taknak panjang cerita lagi, inilah review kami untuk Football Manager 2022!

Latar belakang permainan

Seperti namanya, ini adalah game di mana anda perlu berperanan sebagai pengurus untuk pasukan bola sepak impian. Harap maklum, ini bukan game bola sepak tradisional seperti FIFA atau PES kerana anda perlu sentiasa mengawal seluruh pasukan di atas padang. Seperti pengurus yang anda lihat di kaca TV, kerja kita adalah untuk bijak menguruskan pasukan bagi mencapai prestasi maksimum mereka sambil mengatasi segala cabaran dan halangan untuk memperoleh kejayaan besar di dalam liga. Untuk pemain baru, anda mungkin akan banyak keliru kerana ada terlalu banyak mekanik yang perlu kita belajar tetapi jangan risau, semuanya boleh dihadam secara beransur-ansur semasa bermain.

Apa sebenarnya yang perlu kita buat?

Sebagai pengurus pasukan bola sepak, terdapat banyak tugas yang perlu kita lakukan untuk memimpin pasukan ke arah kejayaan. Sebahagian daripadanya termasuk mencari kelab yang sempurna untuk mengurus, mencari bakat yang belum ditemui untuk menjadi aset yang hebat dalam jangka masa panjang, memajukan pasukan dengan pertolongan pihak pengurusan untuk membuat keputusan bijak dan taktikal, dan akhirnya menyaksikan pasukan beraksi di atas padang. Ini hanyalah rumusan kasar tentang kerja-kerja yang anda sering perlu lakukan dalam permainan, tetapi sebenarnya ada banyak lagi perkara yang perlu kita tahu.

Game ini direka untuk menawarkan pengalaman yang paling realistik sebagai pengurus bola sepak, jadi aspek itu benar-benar difokuskan supaya kita mendapat pengalaman menyeluruh dalam peranan “bos besar” seperti kehidupan sebenar. Selain daripada membina pasukan terbaik, anda perlu memberi perhatian kepada aspek-aspek yang sama penting seperti status kewangan atau kakitangan pengurusan, kerana segala keputusan yang kita buat perlu memberi manfaat kepada pasukan sama ada dari aspek prestasi, populariti, atau hasil pada masa akan datang.
Ciri-ciri penting
Ada banyak ciri-ciri penting, tetapi saya hanya akan membincangkan tentang apa yang baru:
Data Hub

Ini ialah ciri baharu untuk maklumat berkaitan dengan data dan analisis prestasi. Dari sini, kita boleh menyelidiki prestasi pasukan sepanjang 90 minit perlawanan dan melihat sama ada boleh membuat penambahbaikan atau tidak. Kita juga boleh melihat keputusan analisis bagi setiap pemain individu dalam skuad. Ini membolehkan anda mengenal pasti kekuatan dan kelemahan mereka yang boleh ditambah baik di pusat latihan.
Beberapa penambahan baru termasuk “momentum graph, zone map dan pass map” yang direka semula supaya lebih jelas dan mudah untuk menguruskan pasukan, terutamanya apabila melihat kawasan yang bermasalah dan menilai siapa yang membuat sumbangan paling besar di kalangan ahli skuad.  Data Hub pada dasarnya ialah satu sistem besar di mana anda boleh menyelidik lebih mendalam. Mungkin akan mengambil sedikit masa untuk pemain menghadam segala-galanya, tetapi sebaik sahaja mula membiasakan diri, pengalaman anda pasti akan menjadi lebih mengasyikkan.
Match Engine

Match Engine adalah ciri lama, tetapi kali ini pemaju membuat beberapa penambahbaikan besar untuk mencipta aksi simulasi terbaik di atas padang. Pertama sekali, sistem animasi ditambah baik untuk mempamerkan pergerakan pemain yang lebih natural. Terdapat juga peningkatan AI ketara yang membawa kepada “match flow” yang lebih realistik sepanjang perlawanan. Sistem “pressing” baru pula membolehkan kita tahu tentang keadaan pemain dan ketepatan sepakan. Dari situ, anda boleh memantau keadaan pemain secara langsung yang memberi kesan kepada prestasi keseluruhan dan ketepatan mereka semasa melakukan hantaran atau menjaringkan gol.
Transfer Deadline Day

Satu lagi ciri penting ialah “transfer deadline day” yang sepatutnya akan mereplikasikan drama dan keseronokan semasa membeli atau menjual pemain. Kini anda akan dimaklumkan tentang tawaran terkini, khabar angin dan tawaran daripada ejen di hab Deadline Day. Ia juga lebih mudah untuk melihat pasaran perpindahan dalam urusan membeli-menjual kerana terdapat skrin khusus untuk memantau pemain daripada kelab lain.
Sebagai contoh, kita boleh mengutamakan pemain yang potensinya besar tetapi kontrak hampir tamat. Ciri ini juga mendapat UI yang diubah suai dengan penambahan pemasa untuk hari terakhir transfer window, di mana anda boleh mengikuti berita terbaharu tentang perpindahan pemain.
Selain daripada ciri-ciri di atas, terdapat banyak lagi yang kita perlu belajar tetapi semuanya sudah wujud dalam game-game sebelum. Antara contoh seperti berinteraksi secara aktif melalui Staff Meeting, pasaran perpindahan, dan sidang akhbar -semua ini bukan ciri-ciri baru.
Pendapat

Saya menulis review Football Manager 2022 ini daripada perspektif seorang gamer yang jarang main game simulasi, terutamanya untuk game yang memberi penekanan berat pada pengalaman realistik. Apa yang pelik adalah Football Manager 2022 agak “addicting” tetapi ini mungkin kerana saya memang peminat bola sepak.
Pengalaman keseluruhan memang menarik dan memang saya dapat mengalami tanggungjawab berat sebagai seorang pengurus yang perlu melakukan begitu banyak tugas demi membentuk pasukan impian. Jika dibandingkan dengan entri-entri sebelum, memang sangat jelas bahawa Sports Interactive bekerja keras untuk mencipta pengalaman yang lebih baik untuk peminat bola sepak di seluruh dunia.

Afak susah untuk saya mencari kelemahan sebab FM22 benar-benar memenuhi tujuannya sebagai game simulasi bola sepak yang realistik dan kompleks. Tetapi jika saya perlu berfikir secara kritikal, terdapat beberapa bug jelas. Maklumat pemain pada Data Hub kadangkala boleh bertindih antara satu sama lain dan kita kadang-kadang perlu mengklik lebih daripada sekali untuk membuka beberapa menu, jadi permainan tidak begitu responsif apabila datang ke soal UI/UX. Game ini masih dalam fasa beta dan pembangun juga mengakui semua bug yang diketahui setakat ini, jadi itu bukan masalah.
Seperti yang saya kata di atas, FM22 boleh menjadi agak mengelirukan dan memang mudah untuk kita lupa apa yang perlu dilakukan seterusnya. Disebabkan produktiviti sangat penting dalam game ini, kita tidak boleh membuang masa melakukan satu perkara sahaja dan mengabaikan aspek lain. Saya tidak akan cadangkan game ini kepada pemain baru, tetapi bagi peminat game simulasi dan juga peminat bola sepak, Football Manager 2022 adalah satu game yang wajib anda cuba kalau berkesempatan.

Itu sahaja review saya bagi  Football Manager 2022 yang kini boleh didapati di PC, Mac & Android. Kami juga menulis beberapa review tentang game lain seperti FIFA 22, yang anda boleh baca di sini.
Jangan lupa untuk ikuti kami di TikTok!
  @gamersantaimy
The Review

                    Football Manager 2022

7
Score

Saya tidak akan cadangkan game ini kepada pemain baru, tetapi bagi peminat game simulasi dan juga peminat bola sepak, Football Manager 2022 adalah satu game yang wajib anda cuba kalau berkesempatan.

PROS
 Beberapa ciri baru yang sangat berguna seperti Data Hub Lebih realistik berbanding entri sebelum

CONS
 Masih ada beberapa bug

Review Breakdown

Pengalaman keseluruhan memang menarik dan memang saya dapat mengalami tanggungjawab berat sebagai seorang pengurus yang perlu melakukan begitu banyak tugas demi membentuk pasukan impian. Jika dibandingkan dengan entri-entri sebelum, memang sangat jelas bahawa Sports Interactive bekerja keras untuk mencipta pengalaman yang lebih baik untuk peminat bola sepak di seluruh dunia.
0

Tags: bola sepakFootball Manager 2022reviewsimulator


Game of the Year 2022, Elden Ring kini terjual lebih daripada 20 juta unit di serata dunia

Bandai Namco Entertainement Asia bersama FromSoftware telah mengumumkan yang Elden Ring telah terjual lebih daripada 20 juta unit di serata dunia.

Game Action RPG yang dilancarkan pada awal tahun lepas telah menjadi sangat popular. Sejak itu, ramai pemain mencabar dirinya untuk membuat pelbagai kandungan yang menarik bagi menyelesaikan game ini termasuklah speedrun, Mod dan macam-macam lagi.

Elden Ring juga telah menerima pelbagai anugerah pada tahun lepas. Dan anugerah yang paling bermakna bagi mereka adalah anugerah Game of the Year di The Game Awards 2022. Bukan senang untuk mendapatkan “title” Game of the Year itu sendiri. Pada tahun lepas, pelbagai game yang telah tercalon dalam kategori ini dan salah satunya adalah God of War Ragnarok.

Selain itu, game ini juga telah diadaptasikan menjadi sebuah manga komedi. Ia telah dihasilkan oleh Nikiichi Tobita dan diterbitkan melalui Kadokawa. Jika sesiapa ingin membacanya secara percuma, anda boleh pergi ke laman web Comic Walker.

Kepada yang tidak tahu, Elden Ring adalah sebuah  game action RPG yang dibangunkan dengan kerjasama George R.R. Martin. Game ini menggunakan perspektif third person, dan pemain boleh mengembara kemana-mana sahaja.
Elemen gameplay termasuk, fights, looting, horseback riding, interaksi dengan NPC dan mengekalkan status karakter melalui menaikkan level, menajamkan equipment dan senjata serta belajar menggunakan magis.

Tahniah kami ucapkan kepada pembangun-pembangun Elden Ring atas kejayaan mereka. Elden Ring kini tersedia di PlayStation 5, PlayStation 4, Xbox Series X|S, Xbox One dan PC melalui Steam.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: 20 juta unit terjualElden Ring


NETFLIX: Apa yang ‘best untuk tonton’ pada Ogos 2022?

Memandangkan bulan Ogos hampir tiba, Netflix bakal menawarkan pelbagai siri, filem dan animasi baru untuk tontonan orang ramai. Kita semua tahu bahawa pilihan Netflix sangat banyak, jadi mungkin ada yang keliru dan tidak tahu apa untuk lihat – maka berikut adalah senarai ‘apa yang best untuk tonton pada Ogos 2022!

Mari kita mulakan!

1 Ogos

Interstellar – Sekumpulan angkasawan mengembara melalui lubang cacing berhampiran Zuhal untuk mencari rumah baru bagi manusia.

Mission: Impossible – Ethan Hunt didakwa atas pembunuhan pasukan IMF dan dituduh menjual rahsia kerajaan kepada peniaga senjata yang hanya dikenali sebagai “Max”. Dalam pelarian, Ethan berusaha untuk mendedahkan pengkhianat sebenar dan membersihkan namanya.

Mission: Impossible II – Ethan bekerja dengan pencuri profesional Nyah Nordoff-Hall untuk menghalang ejen IMF Sean Ambrose daripada mencuri virus maut, memulakan wabak, dan menjual penawar kepada pembida tertinggi.

Mission: Impossible – Ghost Protocol – Ethan dan seluruh IMF dipersalahkan atas pengeboman Kremlin semasa menyiasat individu yang hanya dikenali sebagai “Kobalt”. Dia dan tiga ejen lain harus menghalangnya daripada memulakan perang nuklear global.

Mission: Impossible – Rogue Nation – Ethan Hunt mendapat ancaman daripada Syndicate. Berdepan dengan pembubaran IMF, Hunt mengumpulkan pasukannya untuk membuktikan kewujudan Syndicate dan menjatuhkan organisasi itu dengan apa-apa cara yang perlu.

Mission: Impossible – Fallout – Apabila misi IMF untuk mendapatkan semula plutonium berakhir dengan teruk, dunia berdepan dengan ancaman Apostles, sebuah organisasi pengganas yang dibentuk oleh bekas ahli Syndicate. Ketika Ethan Hunt mengambil tanggungjawab untuk memenuhi misi asal, CIA mula mempersoalkan kesetiaannya dan motifnya.

A Silent Voice – Seorang budak lelaki cuba merapatkan diri dengan gadis pekak yang dia selalu buli di sekolah rendah. Dia berasa tidak layak untuk dimaafkan tetapi cuba membetulkan keadaan.
5 Ogos

Carter – Seorang lelaki bangun tanpa ingatan dan diarahkan oleh suara misteri melalui peranti di telinganya, untuk memulakan misi menyelamat tebusan yang penuh dengan bahaya.
8 Ogos

Naruto Shippuden: Season 1, 2, 3, 4 – Uzumaki Naruto dan rakan-rakan menerima cabaran baru untuk melawan organisasi Akatsuki yang jahat demi menyelamatkan semua kampung.
10 Ogos

School Tales The Series – Seram yang tidak terkata berlangsung di dewan sekolah menengah dalam antologi ini yang memaparkan cerita hantu oleh pengarah kisah seram Thailand yang berpengalaman.
12 Ogos

Day Shift – Seorang bapa hanya mahu memberikan kehidupan yang baik untuk anak perempuannya yang cerdik, tetapi kerja membersihkan kolam di San Fernando Valley rupanya adalah samaran kerana sumber pendapatan sebenar datang daripada memburu dan membunuhnya vampire.
18 Ogos

Tekken: Bloodline – Selepas kehilangan rumahnya kepada musuh yang kuat, seorang pahlawan panas baran berlatih di bawah datuknya sementara menunggu peluangnya untuk membalas dendam.
19 Ogos

The Assistant – Filem ini mengisahkan Zafik yang salah dipenjarakan. Setelah dibebaskan, dia ingin membalas dendam kepada pembunuh isteri dan anaknya dan bertemu Feroz yang menjadi pembantunya.
20 Ogos

Fullmetal Alchemist The Revenge of Scar – Ed dan Al melawat Central, di mana seorang pembunuh bersiri sedang menyasarkan State Alchemist. Walaupun identiti penjenayah tidak diketahui, dia digelar “Scar” kerana parut berbentuk X di dahinya.
24 Ogos

Umma – Mengisahkan Amanda, seorang ibu tunggal yang tinggal bersama anak perempuannya di ladang terpencil yang dihantui oleh hantu ibunya.
26 Ogos

Seoul Vibe – Pada hari-hari menjelang Sukan Olimpik Seoul 1988, sekumpulan pemandu dan mekanik menyamar untuk membongkarkan organisasi pengubahan wang haram yang besar.
Itulah senarai peribadi saya untuk filem, siri dan animasi yang korang boleh tonton di Netflix pada bulan Ogos 2022! Untuk segala liputan kami tentang Netflix, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animefilemmovienetflixsiri


e-Racing Grand Prix SEA membuat debut di Kuala Lumpur

Pada peminat-peminat yang mencintai kelajuan dan obses terhadap permainan perlumbaan kereta, terutama kepada mereka yang sangat suka bermain permainan serbegini melalui simulator kerana lebih menjiwai pengalaman memandu kereta lumba tersendiri! Tetapi, agak kecewa apabila permainan seperti ini tidak mempunyai acara yang besar seperti mana acara e-sukan yang telah ada di Malaysia.

Nampaknya kekecewaan itu akan berakhir kerana pagi ini di Kuala Lumpur, Axle Motorsport telah melancarkan eRacing Grand Prix SEA yang akan memberi peluang kepada pemain permainan perlumbaan kereta untuk menunjuk aksi dan bakat mereka dalam permainan dan kemungkinan besar juga peluang untuk menjadi pelumba sebenar!

eRacing Grand Prix telah melancarkan debutnya tahun lalu berinspirasikan pelumba kereta Alex Yoong di Hong Kong. Alex Yoong juga merupakan pengasas Axle Motorsport mengambil peluang untuk mencari wakil negara Asia untuk menyertai acara ini.
Peluang bagi pemain yang mempunyai VR PlaysStation 4 untuk menyertai acara yang akan dilancarkan pada bulan Jun ini. Ketika permainan berlangsung, pemain akan menggunakan tudung VR untuk menggantikan skrin tradisional untuk pengalaman perlumbaan yang lebih realistik, yang akan lebih dekat dengan pengalaman perlumbaan sebenar! Sistem persaingan juga sama dengan kereta sebenar. Kedudukan cabaran masa akan menentukan susunan kereta dalam permainan, jadi cabaran masa adalah sangat penting! 40 pemain teratas berpeluang untuk mendapat akses bergurukan pelumba profesional untuk menjadi pelumba kereta yang sebenar.

Acara bagi eRacing Grand Prix SEA ini akan bermula di Malaysia dahulu tetapi masih belum diketahui tarikh dan lokasinya. Kemudian acara ini akan diteruskan ke  Philippines, Singapore, Indonesia, Vietnam dan Thailand. Kemuadian pemain dari setiap wakil negara tersebut berpeluang untuk menjadi ahli Formula 4 South East Asia Championship (F4SEA).
Jadi kalau korang berminat dengan acara yang akan datang ni, jangan lupa untuk terus nantikan pengumuman rasmi permainan ini kelak!
Jangan lupa untuk ikuti kami di TikTok!
  @gamersantaimy
Tags: Axle MotorsporteRacing Grand PrixeRacing Grand Prix SEAF4SEA


Grand Theft Auto V kini tersedia dalam Xbox Game Pass bulan Julai!

Setiap bulan, Xbox biasanya akan mengumumkan 2 game atau lebih yang akan dimasukkan ke dalam servis game pass mereka. Untuk awal bulan Julai ini, mereka hanya menambah sebanyak 8 game iaitu Grand Theft Auto V, Exoprimal dan banyak lagi ke dalam Xbox Game Pass.

Grand Theft Auto V (Cloud, Xbox) – Tersedia Sekarang

Apabila seorang budak muda, seorang perompak bank yang telah bersara dan seorang psikopat yang menakutkan mendapati diri mereka terjerat dengan beberapa elemen yang paling menakutkan dan gila dalam dunia jenayah, kerajaan A.S. dan industri hiburan, mereka mesti melakukan beberapa siri rompakan berbahaya untuk terus hidup di bandar yang kejam di mana mereka tidak boleh mempercayai sesiapa — paling tidak antara satu sama lain.

Sword and Fairy: Together Forever (Cloud, Xbox, PC) – Tersedia Sekarang

Masuk ke alam yang menggabungkan mitologi purba dengan estetika tradisional Asia dalam Sword and Fairy: Together Forever! Menjalin kisahnya di antara tiga puak Manusia, Dewa dan Iblis, ia meletakkan anda di bawah pimpinan parti watak yang tidak dapat dilupakan, masing-masing dengan personaliti, motif, kemahiran, kekuatan dan kelemahan yang unik.
McPixel 3 (Cloud, Xbox, PC) – 6 Julai

Sumber: Steam
McPixel 3 ialah pengembaraan menyelamatkan hari yang menakjubkan dengan menyaksikan wira bergelar mahu menjadi wira mengelakkan satu demi satu bencana pada setiap masa menggunakan kaedah kekacauan yang tidak konvensional lagi menghiburkan.
Common’hood (Cloud, Xbox, PC) – 11 Julai

Sumber: Steam
Common’hood ialah game squatter settlement simulation dengan alatan binaan asas yang sangat boleh disesuaikan. Kumpulkan bahan-bahan, tanam makanan anda sendiri, selidik teknologi baharu, buat alatan baharu dan bina rumah baharu. Common’hood menjemput anda untuk meneroka dan menemui watak unik yang akan bertukar daripada orang asing kepada keluarga, membantu komuniti mengatasi kekurangan makanan dan tempat tinggal.
Insurgency: Sandstorm (PC) – 11 Julai

Pertempuran dalam persekitaran yang dilanda perang konflik kontemporari melalui satu siri mode Co-op dan PvP yang sengit. Rasai setiap peluru dan takuti setiap kesan dalam pertempuran jarak dekat yang sengit semasa pasukan anda berjuang ke arah kemenangan.
Exoprimal (Cloud, Xbox, PC) – 14 Julai

Setiap bulan adalah bulan kesedaran T. Rex dalam Exoprimal! Kumpulkan skuad dan turunkan gerombolan dinosaur dalam satu siri wargame tanpa henti yang dikendalikan oleh kecerdasan buatan Leviathan. Menggabungkan pertarungan PvE dan PvP dengan pelbagai objektif dan exosuit yang berkuasa untuk menjadi juruterbang, tiada dua perlawanan Exoprimal bermain yang sama.
Techtonica (Game Preview) (Cloud, Xbox, PC) – 18 Julai

Sumber: Xbox
Gali dunia bawah permukaan, “bioluminescent” planet asing sambil anda meneroka dan membina kilang yang luas di Techtonica. Bekerja sendiri atau bersama-sama untuk menguasai automasi, mengumpul sumber, menyelidik teknologi baharu, membentuk rupa bumi yang boleh dimusnahkan, mewujudkan pangkalan operasi dan mendedahkan rahsia yang telah lama dilupakan.
The Cave (Cloud, Xbox)– 18 Julai

Sumber: Steam
The Cave ialah game adventure daripada pencipta Monkey Island dan Maniac Mansion Ron Gilbert, dan Double Fine Productions, studio yang memenangi anugerah di sebalik Psychonauts dan Brütal Legend. Kumpul pasukan anda yang terdiri daripada tiga daripada tujuh pengembara yang tidak mungkin, masing-masing dengan personaliti unik mereka sendiri, dan kemudian turun ke lubuk misteri.

Setakat ini, itu sahaja game yang ditambah oleh Xbox ke dalam Game Pass mereka pada awal bulan Julai ini. Kalau ada yang berminat untuk bermain game yang disediakan, anda wajib langgan Xbox Game Pass dengan hanya RM15. Untuk mendapatkan lebih banyak berita mengenai game pass, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Common’hoodEXOPRIMALGrand Theft Auto VInsurgency: SandstormMcPixel 3PC Game PassSword and Fairy: Together ForeverTechtonicaThe CaveXbox Game Pass


PUBG Mobile Dilancarkan Di Barat!

PUBG Mobile akhirnya tiba di barat, dengan versi Beta untuk Android kini ada kat Kanada.

PUBG Mobile kasitau ikut akaun official Twitter diorang, umumkan pasal mende ni skali dengan link untuk download game tu untuk pengguna Android:

Elok-elok tengah tenang takde pape, tiba-tiba kecoh abis la lepas pengumuman ni. Memang takde sape suspect apa-apa pun, tau-tau kua Beta Android.
Buat masa ni ada kat Google Play Store Kanada je, dan game ni sama dengan versi PUBG Mobile versi China. Pastu plak, tak tau la game ni akan ada tak untuk negara-negara barat lain..kat Malaysia apatah lagi..
Jangan lupa untuk ikuti kami di TikTok!
  @gamersantaimy
Tags: pubgpubg mobile


Penuh dengan serangan Magik dalam battle-royale? SPELLBREAK dilancarkan hari ini!

Secara rasmi studio Proletariat mengumumkan pelancaran permainan battle-royale mereka yang dinanti-nantikan selepas beberapa kali beta dibuka, kali ini SPELLBREAK hadir secara rasmi di Epic Games store, PlayStation 4, Xbox One dan Nintendo Switch. Spellbreak merupakan tajuk permainan bergenre ini yang boleh  cross-play dan cross-progression penuh untuk kesemua platform tersedia! Pemain boleh membuat akaun Spellbreak dan akses pada mana-mana platform untuk mengekalkan perkembangan mereka, customization dan statistik. Pemain juga boleh menggunakan akaun mereka untuk senang mencari rakan dan membuat pasukan cross-platform.

Spellbreak adalah sebuah permainan multiplayer action-spellcasting dimana pemain boleh melepaskan serangan sihir dalaman dengan kekuatan magik gauntlet yang dicampuri kombinasi mantra yang dahsyat untuk mengawal medan perang dengan angin puting beliung, awan gas elektrik, serta banyak lagi! Ditetapkan di Hollow Lands, pemain boleh menerokai peta untuk mencari kelebihan taktikal dan menemui peti tersembunyi yang mengandungi magical runes yang memberikan kebolehan baru, termasuk penerbangan, teleport dan halimunan.

Bina Battlemage anda!

Pilih diantara kelas: Frostborn, Conduit, Pyromancer, Toxicologist, Stoneshaper atau Tempest. Setiap watak mempunyai gaya permainan tersendiri dimana anda boleh custom dengan bakat semasa anda untuk semakin berkuasa. Mana yang akan anda kuasai?

Gabungkan Elemen!

Battlemage yang hebat tidak terhad hanya pada satu kemampuan. Rebut dua magic gauntlets yang hebat dan gabungkan mantra yang dahsyat untuk mengawal medan perang dengan angin puting beliung, awan gas elektrik, dan banyak lagi!

 Jadi hebat dari musuh anda!

Terokai peta dan cari kelebihan taktik untuk mengalahkan lawan anda. Cari peti tersembunyi yang mengandungi rune ajaib dan peralatan menukar permainan. Item ini memberi anda keupayaan untuk terbang, teleport, mengawal masa, halimunan dan banyak lagi.

Selamat datang ke dunia yang awesome!

Medan perang Hollow Lands yang retak hanyalah permulaan pengembaraan anda di dunia Primdal yang lebih besar. Kemas kini bab baru akan mendedahkan lebih banyak kisah mendalam dan kaya di sebalik tempat yang kuat ini dan orang-orangnya.

CROSS-PLAY dan CROSS-PROGRESSION

Bermain dengan battlemages lain di PS4, PC, Xbox One dan Nintendo Switch serta bawa watak, kemajuan, penyesuaian dan lain-lain ke mana-mana platform tersedia pada bila-bila masa.

““Hari ini menandakan permulaan era baru dalam permainan multiplayer. Pasukan kami bekerja sangat keras untuk memberikan salah satu pelancaran cross-platform, cross-play dan cross-progression serentak yang pertama. Pertempuran Spellbreak yang unik dan permainan inovatif akan tersedia untuk semua pemain bermain dengan siapa sahaja yang mereka mahukan, di platform apa pun yang mereka inginkan, tanpa mengira pilihan perkakasan.”
-Seth Sivak, CEO Proletariat

Untuk leih informasi, jangan lupa untuk layari laman web rasmi Spellbreak dan sertai komuniti Spellbreak di Discord! Selain itu, jika anda merupakan pencipta konten atau streamer dan juga influencer yang mempunyai 1000 follower dalam page gaming anda, anda juga boleh sertai Spellbreak’s Creators List! Daftar di laman web rasminya juga ok!
 Muat turun di sini

SpellbreakRelease Date: 2020-09-04Microsoft Windows, Nintendo Switch, PlayStation 4, Xbox One
Spellbreak adalah permainan sihir aksi fantasi epik di mana pemain bertarung untuk menjadi benteng hebat. Menenunkan kombinasi mantra yang luar biasa, membuat binaan strategik dan menguasai persekitaran anda semasa anda mendominasi Hollow Lands secara solo atau bersama rakan-rakan dalam usaha terus bertahan.

Jangan lupa untuk ikuti kami di TikTok!
  @gamersantaimy
Tags: BattlemageBattleroyalemagikProletariatSPELLBREAK


Final Fantasy 9 dah keluar untuk Nintendo Switch tetapi Final Fantasy 7 akan keluar waktu lain!

Untuk pengetahuan korang, dalam Nintendo Direct hari ni, mereka juga telah mengumumkan Final Fantasy 9 dan Final Fantasy 7 akan diport ke dalam Nintendo Switch. Untuk pengetahuan korang, Final Fantasy 9 dah keluar kat dalam Nintendo Switch, tetapi Final Fantasy akan di keluarkan ke Nintendo Switch pada 26 Mac 2019 nanti.

*Update* Final Fantasy IX for Xbox One and Switch launches today, Final Fantasy VII launches March 26 https://t.co/Vl2ZYIL8Xr pic.twitter.com/zsLtyELSJW

— Gematsu (@gematsucom) February 14, 2019

Jadi, untuk yang nak main FF9, dah available kat Switch sekarang, tetapi FF7 kena tunggu dulu la sikit sebab yang tu akan keluar pada bulan Mac nanti.

Final Fantasy IX on Switch TODAY!?? Hell yeah
— Jacksepticeye (@Jack_Septic_Eye) February 13, 2019

Final Fantasy 9 adalah salah satu game yang ramai boleh main sekarang, untuk pengetahuan korang FF9 ni pernah menjadi kegemaran peminat gamers dulu, jadi ianya amat penting bagi peminat FF yang dulu untuk dapatkan game itu ke dalam Nintendo Switch!
Jangan lupa untuk ikuti kami di TikTok!
  @gamersantaimy
Tags: final fantasyfinal fantasy 7Final Fantasy 9Nintendo directnintendo switch


Honkai: Star Rail menjemput beta tester untuk menyertai Galaxy Explorer Program!

Melalui akaun Twitter Honkai: Star Rail, mereka telah mengumumkan sebuah program beta tester jangka panjang dan menjemput pemain untuk menyertainya.

Galaxy Explorer Program | Beta Tester Sign-Up for Honkai: Star RailHi, Trailblazers! We are initiating the Galaxy Explorer Program, a long-term beta tester recruitment program. More info: https://t.co/ANVSANTJWR#HonkaiStarRail pic.twitter.com/3il723E6H1

— Honkai: Star Rail (@honkaistarrail) March 10, 2022

Galaxy Explorer Program ialah program pengambilan beta tester jangka panjang. Mengikut objektif ujian versi berbeza, pemain yang telah mendaftar untuk Program Galaxy Explorer akan dipilih secara berkelompok untuk mengambil bahagian dalam versi ujian beta sulit berskala kecil. Perlu diingatkan bahawa Galaxy Explorer Program adalah berbeza daripada ujian beta tertutup yang akan datang.

Memandangkan ini adalah program jangka panjang, pendaftaran kini dibuka tanpa tarikh tamat dijadualkan. Walau bagaimanapun, mereka yang ingin mengambil bahagian dalam ujian beta sulit berskala kecil yang akan berlaku tidak lama lagi, anda perlu mendaftar sebelum 10 pagi UTC+8, 14 Mac 2022. Pengumuman baharu akan dibuat sekiranya terdapat tarikh tamat pada masa hadapan. Jadi, kalau anda berminat untuk menyertainya, boleh klik pada pautan ini untuk mendaftar.
Trailblazer yang dipilih untuk Galaxy Explorer Program akan dikehendaki menandatangani Perjanjian Perkhidmatan Pengujian. Program ini memberi peluang kepada Trailblazer untuk mengambil bahagian dalam versi ujian beta sulit berskala kecil. Memandangkan kandungan beta masih dalam pembangunan, semua peserta perlu merahsiakan kandungan beta sepenuhnya, yang bermaksud bahawa semua peserta tidak boleh membocorkan mana-mana kandungan dalam sebarang bentuk seperti tangkapan skrin, livestream, video dan sebagainya.

Jika anda ditangkap membocorkan kandungan, kelayakan anda akan terbatal untuk semua ujian beta seterusnya malah akan diberikan tindakan undang-undang mengikut perjanjian yang telah ditandatangan peserta.
Apapun, semoga Trailblazer yang dipilih menyertai program ini melakukan kerja yang baik dan berseronok. Untuk mendapatkan liputan lain mengenai Honkai: Star Rail, sila klik pautan ini.
Sumber: Hoyolab
Jangan lupa untuk ikuti kami di TikTok!
  @gamersantaimy
Tags: Beta testerGalaxy Explorer ProgramHonkai: Star Rail


LIMA ciri-ciri yang WAJIB ada dalam mana-mana Anime Shōnen!

Bagi mereka yang tidak tahu, shōnen atau shounen adalah genre anime atau manga yang ditujukan untuk budak lelaki muda atau remaja. Umur yang tepat untuk golongan ini boleh berubah, tetapi sasaran utama biasanya jatuh antara umur 12 hingga 18 tahun. Seperti yang dijangkakan, jalan cerita sentiasa penuh dengan aksi dan sangat-sangat menghiburkan.

Naruto Smile GIF from Naruto GIFs

Walaupun ada beberapa jalan cerita shōnen yang sangat unik, kebanyakannya mengikuti pendekatan yang bersifat metodikal dan biasanya datang dengan ciri-ciri yang sama. Sesetengah ciri-ciri ini sebenarnya sangat CRINGE, tetapi yang lain sentiasa menjadi gempak dan membuatkan peminat tidak sabar untuk lihat apa yang terjadi. Tidak ingin panjang cerita, mari kita lihat beberapa contoh ciri-ciri yang WAJIB ada di dalam setiap anime shonen.
Flashback Sedih

Jangan tersilap! Ciri ini boleh menjadi sedikit annoying jika berlaku pada saat-saat yang tidak sesuai. Walau bagaimanapun, flashback berfungsi sebagai sumber emosi yang sangat baik untuk mana-mana anime. Ia menyeimbangkan anime dengan sempurna kerana shōnen selalunya terdiri daripada aksi pertempuran yang banyak di dalam majoriti episod. Flashback yang sedih adalah cara yang paling berkesan untuk sebuah anime shonen berehat daripada segala aksi dan juga memperkenalkan backstory sebuah watak, lantas menjadikan anime (atau manga) tersebut lebih bermakna untuk peminat.
Naruto Uzumaki Anime GIF from Narutouzumaki GIFs

Adegan Latihan untuk Hero

Montaj latihan di dalam anime shonen memberi kita peluang untuk menonton hero kesayangan meningkatkan kekuatan dan kebolehan mereka. Selain itu, beberapa adegan yang lucu mungkin ditambah ke dalam montaj untuk menjadikan adegan keseluruhan lebih menghiburkan. Pada masa yang sama, montaj latihan juga berfungsi sebagai time skip di mana latihan boleh berlangsung selama beberapa hari, minggu, atau bulan. Ia juga sangat masuk akal dari segi plot kerana anda tidak boleh menjadikan sebuah watak lemah menjadi kuat secara tiba-tiba.

Kejohanan yang menentukan Masa Depan Cerita

Banyak anime shōnen popular mempunyai sebuah kejohanan yang protagonis harus menang. Untuk bersikap adil kepada jalan cerita, kemenangan tidak selalu dijaminkan untuk watak utama kecuali jika ia sangat-sangat penting. Sebagai contoh, Deku tidak berjaya memenangi U.A. Sports Festival, tetapi kekalahan dalam kejohanan Dragon Ball Super bermakna penghapusan planet bumi. Kejohanan-kejohanan seperti ini menaikkan lagi saspens jalan cerita dan memberikan aksi pertempuran luar biasa antara protagonis dan pihak lawan yang hebat.
Goku Ultra Instinct GIF from Goku GIFs

Protagonis yang Lurus Bendul

Ciri shōnen ini sebenarnya masuk akal apabila kita diingatkan bahawa sasaran demografi adalah golongan remaja muda. Protagonis yang bersikap seperti ini mudah difahamkan oleh penonton dan sentiasa berfikir tentang keadilan. Itukah sikap yang harus ada pada seorang hero kan? Anda boleh melihat mereka berkembang dan menjadi lebih matang sepanjang kisah siri. Hero seperti ini pasti akan membuat keputusan yang bodoh dan kadang-kala merosakkan rancangan orang lain, tetapi niat mereka sentiasa murni dan tidak pernah gagal membuatkan peminat ketawa.
One Piece Anime GIF from Onepiece GIFs

Kehebatan Persahabatan

Agak mengejutkan apabila kita berfikir bagaimana kuasa persahabatan lebih penting dari kekuatan fizikal. Kami tahu kerjasama adalah segala-galanya, tetapi melihat protagonis mengalahkan penjahat dengan bantuan persahabatan adalah sesuatu yang sangat memuaskan hati. Ciri shōnen ini membuka jalan untuk para penonton belajar nilai murni yang berharga.
Fairy Fairytail GIF from Fairy GIFs

Jangan lupa untuk ikuti kami di TikTok!
  @gamersantaimy
Tags: Adegan LatihananimeFlashback SedihKejohananPersahabatanProtagonis yang Lurus Bendulshonen


Tiga game Star Wars dalam pembikinan oleh Respawn, termasuk FPS dan sekuel Jedi Fallen Order

Dalam langkah yang agak mengejutkan, EA dan Respawn baru sahaja mengumumkan tiga game Star Wars baru yang sedang dalam pembangunan. Ini mengesahkan khabar angin bahawa Respawn sedang bekerja keras untuk sekuel Jedi Fallen Order dan sejenis game FPS (first-person shooter) yang belum dinamakan.

EA menggambarkan projek ini sebagai “fasa baharu” dalam hubungan mereka dengan Lucasfilm di mana Vince Zampella, pengasas dan pengurus besar Respawn, akan menyelia kerja untuk ketiga-tiga game tersebut.

Menurut laporan rasmi, Stig Asmussen akan mengetuai produksi bagi sekuel Star Wars Jedi: Fallen Order (2019) yang mendapat pujian positif  dan berjaya memenangi beberapa anugerah.
Kedua adalah game FPS Star Wars baru yang diketuai oleh pengarah Peter Hirschmann. Hirschmann adalah pengarah di Respawn selama enam tahun lalu di mana projek terakhir adalah game VR Medal of Honor: Above and Beyond.

“Bekerja dengan Lucasfilm Games untuk FPS baru dalam galaksi Star Wars adalah impian menjadi kenyataan bagi saya, kerana ini adalah kisah yang selalu saya ingin sampaikan,”kata Hirschmann.
Game ketiga adalah produksi bersama antara Respawn dan studio indie yang baru dibentuk, Bit Reactor. Diketuai oleh veteran-veteran XCOM yang menumpukan pada game “turn-based” taktikal berkualiti, andaian kami sudah tentu adalah game yang jatuh dalam genre lebih kurang sama.
Gambar hanya contoh.
“Kami teruja dapat terus bekerjasama dengan pembangun yang sangat berbakat di Respawn. Mereka telah menunjukkan kecemerlangan dalam menceritakan kisah Star Wars yang epik bersama dengan gameplay terbaik merentas genre yang berbeza dan kami tidak sabar untuk membawa lebih banyak pengalaman menakjubkan ke galaksi yang jauh.”kata Douglas Reilly, Naib Presiden di Lucasfilm Games.
Ketiga-tiga game Star Wars sedang dalam pembangunan oleh Respawn, di mana sekuel Jedi Fallen Order dikhabarkan akan diumumkan sebelum E3 tahun ini. Jangan lupa juga tentang  game ke-4 Star Wars iaitu remake Star Wars: Knights of the Old Republic. Diumumkan pada September 2021, ia juga dikhabarkan akan keluar pada tahun 2023.
Sumber – GameInformer
Jangan lupa untuk ikuti kami di TikTok!
  @gamersantaimy
Tags: FPSjedi fallen orderrespawnstar wars


EA SPORTS FIFA 21 menyambut Ikon Bola Sepak David Beckham kembali ke Permainan Dunia!

EA SPORTS FIFA mengesahkan perjanjian duta bertahun-tahun dengan ikon bola sepak terkenal David Beckham – pemain yang mengatasi sukan ini dan satu-satunya pemain yang memenangi gelaran liga di empat negara yang berbeza, bermain di Liga Perdana, LaLiga, MLS dan Ligue 1, antara pencapaian hebat lain dalam kariernya di dalam dan luar padang.

Untuk meraikan kepulangannya dalam permainan, sesiapa sahaja yang bermain FIFA 21 menjelang 15 Januari 2021 akan menerima item David Beckham yang unik dan tidak dapat diperdagangkan dalam FIFA Ultimate Team, dan menerimanya sebagai ‘Groundbreaker‘ VOLTA, mulai 15 Disember 2020. Selain itu, sebagai menghargai pencapaiannya di dalam dan di luar padang bola, Beckham akan ditambahkan ke permainan sebagai ikon FIFA Ultimate Team mulai bulan Disember.
FIFA 21 Edisi Standard juga akan dikemas kini buat sementara waktu di bahagian depan PlayStation dan XBOX dengan sampul Edisi Beckham digital sahaja sehingga musim cuti. Ketiga-tiga tahap item Ikon David Beckham juga akan ditambahkan dalam FIFA Ultimate Team, memasuki pek sepanjang bulan Disember, 2020. Maklumat lengkap tawaran pemain disenaraikan di ea.com/beckham.

“Saya sangat bangga dapat kembali ke EA SPORTS dengan sampul edisi FIFA 21 Beckham itu saya … Teruja untuk kembali ke padang sebagai ikon bersama beberapa rakan sepasukan lama saya!”
– David Beckham.
“Matlamat kami adalah untuk terus memberikan pengalaman bola sepak interaktif yang paling sahih di dunia. Mampu memberi pemain kami akses ke ikon seperti David Beckham adalah contoh hebat bagaimana kami sentiasa mencari cara baru untuk menjadikan EA SPORTS FIFA lebih baik untuk komuniti. ”
-Nick Wlodyka, Naib Presiden dan GM EA SPORTS FIFA. “

Selain itu, pemain yang membeli, atau yang sudah membeli, FIFA 21 untuk Xbox One dan / atau PlayStation 4 sebelum pelancaran FIFA 22 akan menerima versi Xbox Series X | S dan / atau PlayStation 5 permainan yang mereka beli untuk percuma apabila permainan baru dilancarkan pada 4 Disember, lebih banyak maklumat terdapat di sini.
 Jadi dah sedia beraksi sebagai Bekham? Baca segalanya mengenai FIFA 21 di sini.
Jangan lupa untuk ikuti kami di TikTok!
  @gamersantaimy
Tags: David BeckhamEA SPORTS FIFAFIFA 21


Lebih Banyak Unit PS5 Akan Dibawa ke Malaysia — Temu Ramah Bersama Warwick Light Naib Presiden Jualan Saluran APAC PlayStation!

Dengan bekalan konsol PS5 nampaknya sudah stabil, komuniti PlayStation saban hari semakin berkembang di Malaysia. Sempena dengan art installation Spider-Man 2 baharu PlayStation di Malaysia, kami sempat menemu ramah Naib Presiden Jualan Saluran PlayStation Asia Pasifik, Warwick Light.

Warwick Light, Naib Presiden Jualan Saluran Asia Pasifik, PlayStation
Baru-baru ini, kita telah digemparkan dengan beberapa penampakan hebat PlayStation di serata dunia. Menurut Warwick, beliau merasakan bahawa PlayStation dikenali dengan keseronokan serta kreativitinya. Para peminat pula tidak pernah terlibat melebihi daripada PS5, jadi penting bagi mereka untuk membuatkan peminat bangga menjadi sebahagian daripada komuniti PlayStation.

Jadi segala pameran besar seni ini merupakan cara membawa PlayStation hidup, di mana komuniti boleh berinteraksi dengan sesuatu yang berbentuk 3D. Ia juga mampu menimbulkan perasaan ingin tahu daripada gamer mahupun bukan gamer, yang sememangnya menarik.
Apabila ditanya mengenai keputusan untuk letakkan art installation itu di Malaysia, Warwick menjawab bahawa penerimaan PS5 di Malaysia yang membuatkan semuanya berlaku. “Pada masa ini, di PlayStation kami teruja untuk menjemput lebih ramai pemain di seluruh dunia untuk menyertai komuniti kami. Dan installation itu dikaitkan secara langsung dengan kempen baharu kami yang dipanggil “Live from PS5″, yang diilhamkan oleh beberapa game terbesar yang terdapat di PlayStation yang akan menjadi kegemaran peminat, seperti: Spider-Man, Horizon Forbidden West, God of War: Ragnarök , Gran Turismo 7.”
Tambahnya lagi, ini bukan kali terakhir untuk perkara seperti ini, memberi petunjuk bahawa akan ada banyak lagi perkara menarik daripada PlayStation akan hadir buat komuniti di Malaysia.

Untuk pengetahuan anda, Malaysia telah mendapat Marvel’s Spider-Man 2 untuk art installation PS5. Ia merupakan salah satu kempen #LiveFromPS5 khas untuk peminat di Malaysia. Bukan setakat itu sahaja, game Spider-Man 2 juga bakal hadir pada tahun ini. Rasanya inilah masa yang sesuai untuk dapatkan konsol PS5.
Light juga ada memberikan komen mengenai perbezaan antara populariti game antara Eropah dan Asia Pasifik. Katanya, beliau telah memerhatikan perbezaan antara wilayah dan mendapati bahawa pemain di Asia Tenggara lebih menggemari game seperti Monster Hunter, Final Fantasy dan Genshin Impact.
PSVR 2 baru sahaja dilancarkan, dan pelbagai game eksklusif yang telah dikeluarkan. Kami meminta pandangan Light mengenai pasaran peranti PSVR memandangkan pemain di Asia Pasifik lebih cenderung kepada peranti yang lebih kecil dan padat.

Beliau memberitahu bahawa ulasan positif yang diberikan sedikit sebanyak mengajak pemain untuk mencuba PSVR. Ini termasuklah hasil perbandingan PSVR dengan peranti VR lain yang dilakukan oleh pakar teknologi mahupun influencer yang turut memberikan ulasan yang sangat positif.
Selain itu, ramai yang menyukai Sense controller tersebut dengan keselesaan yang diberikan semasa menggunakannya. Haptic feedback juga baik serta adaptive trigger memberikan kedalaman penuh gameplay kepada pemain. Light seterusnya menceritakan pengalamannya bermain Horizon: Call of the Mountain, yang buatkan beliau begitu kagum dengan pengalaman realistik yang diberikan. Beliau turut mengatakan bahawa ada lebih 100 dalam pembangunan yang pasti memberikan lebih banyak pengalaman menarik.
“Ia bagus, kita mempunyai lebih 30 game yang dilancarkan, dan ada lebih 100 game dalam pembangunan, jadi lebih banyak pengalaman menarik akan datang.”Warwick Light

Sebelum ini, Light telah terlibat dalam melancarkan PlayStation di New Zealand beberapa tahun yang lalu. Apabila bertanyakan tentang kejayaan yang dicapai, Light menjawab bahawa PlayStation sentiasa menolak sempadan bermain selama ini dan terus mencipta serta mengembangkan gaming untuk membuatkan PlayStation lebih menyeronokkan. Konsol generasi sekarang ini merupakan contoh kepadanya.
PlayStation juga berusaha untuk memenuhi impian pemain dan Light menambah bahawa mereka sangat bangga dengan setiap keluaran konsol yang telah mencorak ruang hiburan sepanjang tahun. Antara terbaru yang kita boleh lihat sekarang ialah VR, DualSense Edge dan Project Leonardo. Antara perkara yang Light banggakan ialah bagaimana francais popular PlayStation kini popular di luar sempadan gaming dengan keluaran filem Uncharted, siri The Last of Us dan filem Gran Turismo.

Apabila bertanyakan tentang keterujaan semasa melancarkan generasi baharu konsol, Warwick Light menyatakan dia masih merasakan perasaan itu. Beliau rasakan bahawa ramai yang suka kepada gaming kerana ia merangkumi pelbagai bentuk media seperti filem, penceritaan dan muzik.
Ia juga membolehkan kita semua meneroka ruang yang dicipta. Setiap generasi konsol menambah baik pengalaman tersebut. Light turut menambah bahawa beliau sentiasa bersemangat untuk membawa lebih banyak pengalaman mendalam kepada pemain.
Pengumuman baru-baru ini mengatakan bahawa musim kemarau PS5 akhirnya tamat. Light gembira melihat penerimaan pemain dan permintaan yang semakin kuat serta berterima kasih kepada peminat-peminat Malaysia atas sokongan padu yang diberikan sejak pelancaran PS5 pada 2020. Beliau turut menyatakan bahawa PS5 kini tersedia di seluruh Malaysia bersamaan dengan kempen “Live from PS5” yang sedang berlangsung.

Mungkin ada yang tidak tahu, tetapi PlayStation mempunyai studio tersendiri di Malaysia iaitu PlayStation Studios Malaysia. Light memberitahu bahawa beliau masih belum berpeluang untuk melawat studio tersebut tetapi berhasrat untuk ke sana apabila melawat Malaysia akan datang. Beliau turut mendengar bahawa studio tersebut melakukan kerja yang hebat dalam menyokong studio PS5 secara global dan tidak sabar untuk bertemu dengan pasukan hebat itu.
“Saya berharap untuk ke Malaysia pada Mei. Sebab saya dengar studio kami di Malaysia melakukan kerja yang bagus dalam menyokong PlayStation Studios secara global, dan saya sangat berminat untuk keluar dan bertemu pasukan di sana.” Warwick Light
Itu sahaja yang kami boleh kongsikan kepada anda kali ini. Anda yang ingin melihat art installation Spider-Man 2, bolehlah ke Lot 10 di Bukit Bintang! Kami juga ada membuat giveaway khas PS5 Digital! Mungkin anda akan menjadi sertai komuniti PlayStation selepas ini. Untuk mendapatkan liputan lain mengenai PlayStation daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: playstationSony Interactive EntertainmentWarwick Light


Ujian beta tertutup untuk tajuk misteri Resident Evil PS4 / PS5 disahkan untuk Ulang Tahun ke-25

Siri Resident Evil telah mengalami kemunduran selama hampir 25 tahun keberadaannya. Walau bagaimanapun, sekarang hampir tidak dapat dinafikan bahawa siri ini mempunyai kebangkitan dalam populariti dan kualiti sejak Resident Evil 7: Biohazard yang menakutkan membawa siri ini kembali ke akarnya pada tahun 2017. Hari ini, Capcom mengumumkan bahawa ia akan menjadi tuan rumah pameran Resident Evil untuk mempamerkan permainan seterusnya dalam siri ini dan lebih banyak lagi berita RE.

Don’t miss the Resident Evil Showcase on January 21st at 10pm GMT/ 11pm CET! Join Brittney Brombacher ( @BlondeNerd ) on a guided tour of Resident Evil Village, including a new trailer, first-ever gameplay, and lots more Resident Evil news! pic.twitter.com/BSNiFPpkbV
— Capcom Europe (@CapcomEurope) January 14, 2021

Diumumkan di Twitter hari ini, acara tersebut akan diadakan hampir pada 21 Januari dan akan dihoskan oleh Brittney Brombacher dari populariti podcast What’s Good Games. Pameran ini akan menampilkan treler baru untuk Resident Evil Village serta rakaman permainan baru dari permainan. Treler untuk acara itu juga menyebut “lebih banyak berita yang berkaitan dengan francais Resident Evil.” Ketika ini disebutkan, logo yang menampilkan angka 25 dan teks yang bertuliskan “Resident Evil 25th Anniversary” muncul. Semoga Capcom berhasrat untuk meraikan sejarah francais dengan sesuatu yang istimewa.

Sebagai sebahagian daripada perayaan ulang tahun ke-25 Resident Evil, Capcom telah mengumumkan bahawa peminat kini boleh mendaftar untuk ujian beta tertutup untuk tajuk yang belum disahkan dalam siri ini untuk PS4 dan PS5. Permainan ini boleh jadi Resident Evil Outrage yang sebelumnya dibocorkan, tetapi itu hanya spekulasi dari pihak kami.
Kekacauan Capcom mengesahkan bahawa kita akan mendengar lebih banyak mengenai projek Resident Evil baru ini semasa pameran ulang tahun ke-25 siri ini pada 21 Januari. Di sinilah juga pembangun akan mendedahkan lebih banyak rakaman mengenai Resident Evil Village yang akan datang.

Resident Evil 25th Anniversary Title Closed Beta Test is Coming!We are looking for CBT participants in our ambassadors.This is your chance to play a Resident Evil title that no one has played before!
Click here for details.https://t.co/9YvxMyRjx7#REBHFun
— RESIDENT EVIL/BIOHAZARD AMBASSADOR Official (@REBHFun) January 14, 2021

Ujian beta tertutup akan berlangsung pada 28 – 30 Januari dan Capcom menyifatkannya sebagai gelaran ‘Resident Evil yang tidak pernah dimainkan sebelumnya!’ Uji beta juga boleh dimainkan di Xbox One dan mungkin juga Xbox Series X / S.
Resident Evil Village kini sedang dalam proses untuk PS5, PC dan Xbox Series X / S dan dilaporkan sedang dibariskan untuk pelancaran April 2021. Juga jangan lupa Resident Evil Showcase 21 Januari ini!
 Muat turun di sini

Resident Evil VillageDeveloper: CAPCOMRelease Date: 2021-05-07Microsoft Windows, PlayStation 4, PlayStation 5, Xbox One, Xbox Series X|S
Resident Evil Village adalah permainan video seram survival yang akan dibangunkan dan diterbitkan oleh Capcom. Ini akan menjadi ansuran utama kesepuluh dalam siri Resident Evil, dan sekuel Resident Evil 7: Biohazard.

Jangan lupa untuk ikuti kami di TikTok!
  @gamersantaimy
Tags: CapcomResident EvilResident Evil 7 biohazard


Global Release untuk The King of Fighters All-Star telah tiba!

The King of Fighters All-Star ialah RPG mobile action yang keluar buat pertama kali di Jepun pada July 2018. Hari ini, Netmarble telah mengumumkan bahawa game mobile tersebut akan datang ke pasaran antarabangsa pada bila-bila masa di 2019.

Sumber – Netmarble
The King of Fighters All-Star akan mempamerkan watak daripada The King of Fighters ’94 hingga The King of Fighters XIV. Yang paling best kan, segala butiran watak tidak akan diubah dan akan dijadikan dalam kualiti grafik yang tertinggi. Selain daripada itu, suara dan bunyi watak serta super move mereka akan kekal dan setia kepada game original.

Di dalam game ini, pemain boleh membina sebuah pasukan yang terdiri daripada tiga watak Fighter dan tiga watak Support untuk dibawa berlawan dalam story mode dan tournament. Semasa bertarung, pemain tidak perlu risau tentang kawalan yang rumit kerana hanya akan ada sedikit butang di HUD game. Ini kerana game ini di-optimumkan untuk pengguna bermain di smartphone. Sangat mudah dan menarik kan? Di samping itu, akan ada pelbagai challenge untuk pemain unlock dan ramai watak untuk dikumpul. Bukan setakat itu sahaja, event yang baru setiap minggu pasti akan sibukkan para pemain! Mari kita kenal game KOF All-Star dengan dalam lagi.

The King of Fighters All-Star akan keluar pada bila-bila masa tahun tetapi jika korang tak sabar sangat, boleh saja cuba versi Jepun mereka di Android dan iOS dahulu.
Sumber – Android Authority
Jangan lupa untuk ikuti kami di TikTok!
  @gamersantaimy
Tags: AndroidiOSMobileThe King of FightersThe King of Fighters All-Star


10 Game Yang Berbaloi Untuk Dibeli Semasa Steam Summer Sale 2018

Semalam aku ada keluarkan satu entri pasal Steam Summer Sale 2018 bermula pada hari ini, pada 1 pagi tadi. So, hari ni, aku nak share dengan korang, apa game yang best, berbaloi untuk dibeli, untuk kali ini, 10 game je la, nanti aku akan cari lagi apa game yang best, berbaloi untuk korang beli, okay?

FINAL FANTASY XV WINDOWS EDITION

KLIK DISINI UNTUK DOWNLOAD
GRAND THEFT AUTO V

KLIK DISINI UNTUK DOWNLOAD
HELLBLADE: SENUA’S SACRIFICE

KLIK DISINI UNTUK DOWNLOAD
RISE OF THE TOMB RIDER

KLIK DISINI UNTUK DOWNLOAD
THE WITCHER 3: WILD HUNT

KLIK DISINI UNTUK DOWNLOAD
MIDDLE-EARTH: SHADOW OF WAR

KLIK DISINI UNTUK DOWNLOAD
DARK SOULS III

KLIK DISINI UNTUK DOWNLOAD
FALLOUT 4

KLIK DISINI UNTUK DOWNLOAD
BioShock INFINITE

KLIK DISINI UNTUK DOWNLOAD
BORDERLANDS 2

KLIK DISINI UNTUK DOWNLOAD
Okay, jadi untuk kali ini, ini merupakan antara 10 game yang aku rasa berbaloi untuk korang beli, ada yang betul betul murah, ada yang so-so, tapi berbaloi dengan gameplay yang menarik dan juga storyline yang bagi aku, sangat UMPH, contoh macam BioShock Infinite, The Witcher 3: Wild Hunt, dan Borderlands 2. Cepat, beli game ni sebelum Steam Summer Sale 2018 ni habis, kalau takda duit sangat, korbankan duit raya korang

Jangan lupa untuk ikuti kami di TikTok!
  @gamersantaimy
Tags: Steam Summer Sale 2018


Tiket ‘The First Slam Dunk’ dijual sekarang! Akan tiba di GSC Malaysia pada 23 Feb!

Selepas selesainya ‘fan screening‘ pada minggu lepas, GSC akhirnya membuka jualan tiket untuk tayangan umum The First Slam Dunk, filem anime baharu berdasarkan manga bola keranjang Slam Dunk oleh Takehiko Inoue, yang bakal ditayangkan di Malaysia bermula 23 Februari!

Bagi para peminat, korang berpeluang mendapatkan barangan eksklusif dengan pembelian setiap 2 tiket di semua lokasi GSCinemas! Ingat; syaratnya ‘first come first serve, jadi belilah tiket ‘The First Slam Dunk’ sementara stok masih ada. Antara barangan yang ditawarkan adalah:

1x visual card1x character card set (5 design berbeza)1x A2 poster1x hologram can badge (1 badge dipilih secara rawak daripada 5 design)

Saya tahu ramai peminat tidak sabar untuk melihat gelagat Hanamichi Sakuragi, tapi jangan risau – anda tidak perlu menunggu lama!
Bagi aspek produksi, pencipta Takehiko Inoue sendiri mengarahkan filem itu di Toei Animation dan menulis skripnya. Pada masa yang sama, ini bukan filem 2D biasa kerana Toei memutuskan untuk menghasilkan filem ini dalam gaya 3DCG di mana Daiki Nakazawa dan Yuta Ogura akan menguruskan bahagian CG.

Filem ini menampilkan:
Shugo Nakamura sebagai Ryota MiyagiJun Kasama sebagai Hisashi MitsuiShin’ichirō Kamio sebagai Kaede RukawaSubaru Kimura sebagai Hanamichi SakuragiKenta Miyake sebagai Takenori Akagi

Manga Slam Dunk mula diterbitkan pada tahun 1990 oleh Takehiko Inoue dan berlangsung hingga tahun 1996. Manga itu kemudian diadaptasi kepada siri anime oleh Toei Animation dan disiarkan di seluruh dunia termasuk di Malaysia. Ia begitu popular sehingga menjadi siri manga ke-7 paling laris dalam sejarah.

Sinopsis:
Watak utama manga ini ialah Sakuragi Hanamichi. Dia bermula sebagai seorang yang disisihkan dan menggunakan kekerasan sebagai cara untuk mendapatkan kuasa dan populariti, lalu menjadi ketua kepada sebuah kumpulan samseng. Hanamichi yang tidak begitu popular dengan gadis, telah ditolak oleh mereka sebanyak 50 kali. Namun, dia mendapat tahu bahawa Akagi Haruko ialah gadis impiannya dan sangat gembira apabila mendapati Haruko tidak takut kepada Sakuragi.Haruko kemudian memperkenalkan Hanamichi kepada pasukan bola keranjang Shohoku. Pada mulanya, Hanamichi agak keberatan untuk menyertai pasukan itu kerana dia tidak mengetahui apa-apa tentang sukan bola keranjang. Dia menganggap sukan bola keranjang adalah untuk orang “loser” ( kerana gadis ke-50 menolak Hanamichi untuk seorang pemain bola keranjang).Walaupun tidak matang dan amat panas baran, Sakuragi membuktikan yang dia adalah seorang atilt berpotensi dalam sukan berkenaan (kerana ingin memikat Haruko). Rukawa Kaede – musuh ketat Sakuragi dalam percintaan dan bola keranjang menyertai pasukan pada masa yang sama. Mitsui Hisashi, seorang bekas MVP bola keranjang, dan Miyagi Ryota, pemain pendek tetapi pantas juga menyertai pasukan berkenaan dan bersama dengan kapten pasukan Shohoku, Akagi Takenori, berusaha untuk menjadikan pasukan Shohoku sebagai juara kebangsaan.
Untuk segala liputan kami tentang Slam Dunk, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animefilemGSCThe First Slam Dunk


Barisan pakaian “PS5” x Balenciaga lebih mahal dari konsol sebenar!

Barisan jenama pakaian Balenciaga untuk musim luruh/musim sejuk 2021 telah diumumkan semasa sebuah acara menarik yang diilhamkan oleh “permainan video“. Banyak yang didedahkan tetapi siapa sangka Balenciaga telah bekerjasama dengan Sony untuk menghasilkan pakaian berasaskan PlayStation 5, siap dengan tarikh pelancaran konsol. Kini, kolaborasi itu telah dilancarkan tetapi amat mengejutkan sekali, barisan pakaian PS5 x Balenciaga lebih mahal dari konsol sebenar!

1 of  2

-
+

1 of  2

-
+

1 of  2

-
+

Pakaian PS5 Balenciaga ini terdiri dari tiga reka bentuk berbeza iaitu: dua kemeja-T dan satu hoodie yang datang dengan 4 butang ikonik PlayStation, logo Sony, dan teks “NOV 2020”. Kalau ada yang berminat untuk beli, biar saya beritahu terlebih dahulu harga untuk setiap baju.

Kemeja-T sahaja sudah bernilai $675 (anggaran RM2,785.66) manakala hoodie yang berharga $875 (anggaran RM3,611.04) bahkan lebih mahal daripada konsol PS5, yang bernilai sebanyak RM2,299 untuk edisi “disc“. Balenciaga amat terkenal dengan kolaborasi mereka yang unik seperti Hello Kitty dan Crocs, dan amat popular untuk “crossover” yang tidak dijangka. Sesungguhnya, inilah cara mereka menampilkan jenama PlayStation dalam barisan fesyen mereka.
Bagi mereka yang tidak tahu:
“Balenciaga merupakan rumah fesyen Perancis yang diasaskan oleh Cristóbal Balenciaga, seorang pereka busana keturunan Sepanyol, yang dilahirkan di Wilayah Basque, Sepanyol. Balenciaga mempunyai reputasi sebagai penjahit tanpa kompromi dalam penetapan standard dan dikaitkan sebagai “the master of us all” oleh Christian Dior. Ciri khas dari produk Balenciaga ialah bubble skirts yang pelik, feminin, tetapi masih berbentuk ultra-moden.”
Barisan pakaian PS5 x Balenciaga boleh didapati sekarang di laman web rasmi dan di lokasi terpilih. Untuk segala liputan kami tentang PlayStation 5, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: BajuBalenciagafesyenplaystation 5ps5Sony


[Review] ROG Phone 6 Pro – Phone gaming terbaik yang membawa anda ke Angkasa!

ROG telah pun dedahkan fon terbaru mereka iaitu ROG Phone 6 Pro! Kami berpeluang untuk mencubanya dahulu dan model yang kami dapat untuk review kali ini ialah ROG Phone 6 Pro (RP6 Pro) berwarna putih. Ia dilengkapi dengan 18GB RAM dan reka bentuk yang lebih hebat serta ROG Vision yang boleh disesuaikan! Jom kita lihat benda lain yang hebat tentang ROG Phone 6 Pro ini!

Reka Bentuk
ROG Phone 6 datang dengan reka bentuk bertemakan angkasa malah kotaknya juga kelihatan dengan tema angkasanya. Untuk mengeluarkan fon ini daripada kotak, ia seperti anda mengeluarkan pod yang sering dilihat dalam filem.

Fon ini juga mempunyai kemasan yang bagus dan ia sememangnya berbeza daripada ROG Phone 5 Ultimate. Saya lebih menyukai reka bentuk PR6 Pro kerana dekorasinya serta ROG Vision yang disertakan di belakang. Saya akan ceritakan lebih lanjut mengenainya nanti. Paling menarik sekali, bahagian belakang fon bukanlah diperbuat daripada kaca malah ia mempunyai kemasan seperti matte tetapi lebih licin dan selesa untuk memegang dan menyentuhnya. Fon ini juga tidak berat jadi memang tidak lenguh tangan membawanya.

Apabila dihidupkan skrinnya, akan ada 2 benda yang akan menyala iaitu ROG Vision dan LED kecil di bahagian atas ROG Vision. Anda boleh menyesuaikan warna LED tersebut menggunakan Armory Crate dan menetapkannya untuk menyala dalam situasi tertentu. Walaupun ada Rate slider, ianya untuk efek statik sahaja. Anda boleh sambungkannya dengan Armoury Crate di PC untuk sync cahayanya.
Semua port berada di sebelah kiri dan bawah. Di sebelah kiri, terdapat USB Type-C untuk mengecas dan slot kad SIM. Di bahagian bawah, terdapat satu lagi port pengecasan dan headphone jack 3.5mm. Di sebelah kanan, selain daripada dua AirTriggers yang tidak mempunyai butang fizikal pada setiap sisi, anda mempunyai butang kawalan kuasa dan suara.
Paparan
RP6 Pro menggunakan paparan Samsung E4 6.78” yang menyokong 165Hz untuk telefon, ia benar-benar pantas dan menjadikan segala-galanya lebih lancar terumtamanya kalau bermain game FPS. Selain daripada refresh rate yang pantas, kadar pensampelan sentuh untuk telefon juga sangat baik, pada 720Hz jadi tiada kelewatan input.
Dari segi prestasi warna, paparan mempunyai gamut DCI-P3 111% dan Delta E<1, juga dengan mod HDR sentiasa hidup. Sejujurnya, ia kelihatan cantik. Saya rasa LoL: Wild Rift mempunyai beberapa kesan paling meriah pada mobile dan RP6 Pro memaparkan setiap kesan dengan sangat baik.

Audio
Pembesar suara duo RP6 Pro menghadap ke hadapan yang sangat bagus untuk game mod landskap, anda tidak perlu risau jika tangan anda menutup pembesar suara dan tenggelamkan audio. Bunyinya cukup kuat dan juga jelas.
Perkara yang paling mengejutkan bagi saya ialah betapa baiknya arah audio. Contohnya, dalam Apex Legends walaupun tanpa memakai headset, anda tahu di mana untuk melihat hanya dengan isyarat bunyi dari pembesar suara, yang sangat sukar dilakukan tanpa headset. Hebat kan!

Bateri
RP6 Pro menggunakan bateri dwi-sel 6,000mAh yang dipisahkan oleh reka bentuk CPU. Hayat bateri sebenarnya sangat mengagumkan. Saya telah menggunakannya sepanjang hari bermain game dan menonton video. Boleh dikatakan hampir 4 jam lebih juga dan baterinya habis sekitar 40% sahaja.
Sepanjang itu juga, X-mode tidak pernah dimatikan. Kalau anda ingin tahu, ia boleh memakan bateri lebih tinggi berbanding mode Dynamic dan Ultra Durable. Skrinnya juga kekal pada refresh rate 144Hz. Berani saya kata bahawa baterinya sangat baik prestasinya. Bercerita tentang pengecasan, ia memang cas dengan pantas dan mengambil masa kira-kira setengah jam untuk mengecasnya daripada 25% hingga 100%.
Kamera
Saya tidak tahu sangat tentang spesifikasi untuk setiap kamera pada ROG Phone 6 Pro. Semasa acara preview yang diadakan untuk media, apa yang saya tahu ialah fon ini menggunakan Sony AMX766 sebagai kamera utama. Lebih kurang kamera 50 MP. Untuk kamera ultra lebar dan makro, tiada sebarang maklumat yang diberikan. Apapun disebabkan ini fon gaming, sudah tentu kita gunakannya untuk bermain game, bukanlah fotografi kan? Walaupun begitu, hasil tangkapan gambar menggunakan kamera fon RP6 Pro ini sangat jelas.

ARMOURY CRATE
Armoury Crate ialah aplikasi untuk membolehkan anda mengawal segala benda seperti prestasi ROG Phone 6 Pro, ROG Vision, LED belakang fon dan fungsi gaming lain seperti AirTriggers dan lain-lain. Senang cerita ia seperti hub untuk fon ini dan mempunyai tiga mod berbeza:
X-mode: Mod ini menggunakan kemampuan fon sehingga tahao maksimum dan paling sesuai untuk gaming. Prestasi CPU dan GPU yang lebih tinggi dengan sentuhan yang lebih tepat dan refresh rate paparan yang lebih tinggi.Dynamic: Ia untuk kegunaan harian dan inilah yang saya ingin panggil mod biasa. Tidak ada yang istimewa tentangnya.Ultra Durable: Mod yang akan melakukan apa sahaja yang diperlukan untuk memanjangkan hayat bateri.
Walaupun ROG kata ianya telah diperbaharui berbanding dahulu, tetapi saya tidak lihat perbezaan yang ketara selain daripada UI. Perbezaan utama yang saya sedar ialah Game Genie iaitu menu pop-up yang boleh dibuka dalam game untuk setup pelbagai benda.

Game Genie
Untuk Game Genie, ianya betul-betul berbeza daripada segi visula dan gaya malah lebih bergaya berbanding versi sebelumnya. Bukan setakat itu sahaja, menu juga lebih mudah untuk dinavigasi. Game Genie boleh dikatakan seperti pusat kawalan yang mengawal fon ini.  Anda boleh tetapkan refresh rate, tukar mod pengendalian fon, sediakan Air Triggers dan macam-macam lagi! Tambahan baru pula ialah cross setting, yang sama seperti monitor moden. Terdapat 6 gaya dan 5 warna untuk anda pilih dan laraskan saiz serta opacity. Bukan setakat itu, ia juga membenarkan anda melaraskan kedudukannya.

ROG Vision
Ia merupakan skrin kecil pada bahagian belakang telefon dan terdapat banyak efek berbeza untuk situasi berbeza seperti “Screen One” dan “X-mode”. Ia juga senang untuk diubah jika anda mahu gunakan efek tersendiri. Selain daripada itu, ia sebenarnya terasa seperti sama dengan versi terdahulu.

AirTriggers
Sejujurnya, saya lebih menyuki butang fizikal berbanding butang maya tetapi untuk ROG Phone 6 Pro ini, anda akan mendapat satu butang ultrasonic bernama AirTriggers. Walaupun in mempunyai maklum balas getaran yang baik, ia tidak sama seperti butang fizikal. Tetapi kalau anda bermain game FPS, ianya sangat bagus terutamanya pada Apex Legends Mobile kerana banyak benda yang perlu dilakukan serentak.
Dari segi fungsi, AirTriggers mempunyai lebih banyak fungsi daripada butang fizikal. Anda boleh menetapkannya sebagai Tapping, Sliding, Swiping dan Dual Partition. Di samping itu, kini terdapat mod Kawalan Dwi yang membolehkan anda menggabungkan Ketik dengan Gelongsor dan Leret. Walaupun mod Dual Control yang masih dalam versi beta tetapi ia sudah berfungsi dengan baik.
Semua fungsi ini sangat mudah untuk disediakan, anda hanya membuka Game Genie dalam game, buka menu AirTriggers, pilih fungsi yang anda mahu kemudian, selesai. Anda juga boleh menyesuaikan sensitiviti trigger. Terdapat 10 tahap, default adalah tahap 4 dan saya fikir ia sudah berfungsi dengan baik untuk saya.

Motion Control
Terdapat hampir sedozen pergerakan berbeza yang boleh anda lakukan: mencondongkan ke empat arah, membelok ke kiri dan ke kanan, menggoncang, bergerak ke hadapan, kiri dan kanan. Terdapat tiga tetapan sensitiviti untuk setiap gerakan dari rendah ke tinggi. Walau bagaimanapun, secara peribadi saya berpendapat bahawa hanya tetapan sensitiviti tinggi berguna untuk yang ini.
Apabila bermain game, kami tidak mahu mengalihkan telefon secara tiba-tiba sehingga kami tidak melihat apa-apa, dan pada masa ini walaupun pada sensitiviti sederhana anda masih perlu membuat gerakan besar hanya untuk mencetuskan kawalan, manakala dalam sensitiviti tinggi gerakan yang anda perlu buat adalah jauh lebih rendah, dan dengan itu menjadikan pengalaman lebih baik.

Benchmark
ROG Phone 6 Pro menggunakan cipset Snapdragon 8+ Gen 1 terkini dan mempunyai 18GB RAM, di mana prestasi RP6 Pro sudah pun mencatatkan prestasi yang  tinggi. Dalam AnTuTU ia memecahkan sejuta halangan, dan mencapai kedudukan 1,102,155!

Pengalaman gaming
Saya memilih LoL: Wild Rift, Apex Legends Mobile dan Genshin untuk menguji RP6 Pro, tetapi secara terus terang, prestasinya sudah pasti salah satu yang terbaik. Dalam semua permainan, saya menlihat frame ratenya benar-benar stabil, dan suhunya juga agak rendah.
LOL: Wild RiftTidak banyak yang perlu diceritakan di sini. Frame rate stabil tetapi disebabkan paparan yang sangat baik, kesan skill game kelihatan sangat bagus dan berwarna-warni.

Apex Legends Mobile Terima kasih kepada AirTriggers, bermain game ini di RP6 Pro adalah pengalaman yang menarik kerana anda tidak perlu melakukan segala-galanya menggunakan ibu jari anda untuk tap berjuta-juta benda pada skrin anda. Frame rate menurun sedikit apabila anda terbang tinggi, tetapi itu perkara biasa untuk game ini sebenarnya. Selepas anda jatuh ke bawah, semuanya sangat lancar dan frame rate akan mula stabil selepas anda berdiri di atas tanah. Dengan pembesar suara duo yang sangat baik, ini adalah pengalaman yang sangat mengagumkan.

Genshin ImpactSejujurnya saya tidak menaruh harapan tinggi untuk fon ini mengekalkan suhunya, hampir setiap fon yang saya tahu  mempunyai masalah kepanasan melampau apabila bermain Genshin. Walau bagaimanapun, RP6 Pro adalah satu fon yang memecahkan tanggapan itu. Walaupun tanpa penyejuk, suhunya berada pada 40-43 darjah celsius. Ini adalah kali pertama saya melihat perkara ini berlaku.

Aksesori
Bersama-sama dengan RP6 Pro, ROG mengumumkan versi putih ROG Kunai 3 Gamepad yang berfungsi sama seperti ROG Kunai 3 Gamepad, kecuali ia berwarna putih.

Aeroactive Cooler 6 yang lebih baharu dan lebih besar daripada penyejuk generasi ke-5, mempunyai banyak efek RGB di bahagian belakang malah mempunyai sejenis perisai lutsinar untuk menjadikannya kelihatan lebih cantik. Kini terdapat empat butang yang boleh dipetakan semula dan bukannya 2. Aksesori lain seperti kick stand boleh digunakan untuk letak fon anda. Tapak penyejuk sudah cukup tebal untuk anda dirikan fon ini tanpa menggunakan stand.
Terdapat empat pilihan kelajuan untuk Aeroactive Cooler 6:
Smart: Biarkan sistem memutuskan mod penyejukan lain yang tersedia untuk digunakanCool: Aliran udara berkelajuan tinggi yang stabilFrosty: Aliran udara berkelajuan tinggi, tetapi dengan penyejukan termoelektrikFrozen: Lebih laju daripada aliran udara berkelajuan tinggi dan kelajuan tambahan dengan penyejukan termoelektrik
Sejujurnya, telefon ini berjalan pada suhu yang jauh lebih rendah selepas menggunakan Aeroactive Cooler 6 dan menetapkannya kepada Frozen, tetapi saya dapat merasakan tiupan udara panas meniup jari saya. Saya ada menyebut bahawa terdapat banyak efek RGB pada penyejuk ini dan sudah tentu kita boleh menukar kesan pencahayaannya. Anda sememangnya boleh menggabungkan semua aksesori ini pada fon. Ia agak berat, tetapi kini anda mempunyai konsol handheld yang kelihatan mewah!

Kesimpulan
ROG Phone 6 Pro mempunyai perkakasan yang paling mengagumkan daripada semua fon di pasaran, Snapdragon 8+ Gen 1 dengan 18GB RAM benar-benar cemerlang untuk telefon gaming, dan pengalaman  gaming yang memang sesuai dengan namanya sebagai fon gaming terbaik.
Perkara yang paling mengagumkan bagi saya, adalah RP6 Pro berjaya mengekalkan suhunya secara rendah walaupun bermain Genshin, perasaan yang saya dapat daripada bermain Genshin dengannya sama seperti game lain yang merupakan satu kejutan besar bagi saya. Kalau anda menggunakan penyejuk, anda mungkin dapat rasakan haba panas ditiupkan pada tangan.
AirTriggers dan Motion Control sangat mengagumkan seperti biasa, terdapat lebih banyak fungsi untuk digunakan dalam game dan hebat. Jika anda sedang mencari fon gaming  yang kaw-kaw hebat, ini sememangnya pilihan yang terbaik yang anda boleh dapatkan di pasaran. Untuk membaca review lain daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: reviewROGROG Phone 6 Pro


Battlefield 2042 umum ‘Eleventh Hour’ – Info lengkap bagi Season baru!

Bar-baru ini, EA dan DICE telah mengumumkan bahawa Battlefield 2042 akan melancarkan season baharu ‘Eleventh Hour‘ pada 28 Februari 2023. Memandangkan tarikh itu semakin dekat, mereka turut mendedahkan maklumat lanjut tentang kandungan baharu dan perubahan termasuk peta, watak dan banyak lagi.

Untuk gambaran umum, anda boleh lihat trailer gameplay di bawah:

Peta baharu: Flashpoint

Berita pertama ialah peta baharu yang dipanggil Flashpoint. Menurut EA, Flashpoint dahulu pernah adalah lokasi biodiversiti yang berkembang maju di Afrika Selatan Utara tetapi kini menjadi kompleks pembangunan terbiar. Peta ini akan menjadi latar belakang untuk Season 4.
Peta ini dipisahkan kepada enam “zon” yang menampilkan rupa bumi berbeza untuk pemain merentasi. Fokus utama peta adalah pada pertempuran jarat dekat di mana kebanyakan kawasan amat kecil dan sempit untuk berlawan.
Specialist baharu: Camilla Blasco

Season 4 juga akan memperkenalkan Specialist baharu. Berasal dari Sepanyol, Camila Blasco ialah Specialist jenis Recon, dan pakar dalam taktik serangan hendap dengan gajet X-6. Kelebihannya adalah Camila boleh bergerak tanpa dikesan oleh mana-mana teknologi berasaskan gerakan.
Gajet X-6 miliknya pula dapat menghalang sebarang isyarat ‘lock-on’ dari senjata musuh. Ia juga boleh mengganggu teknologi pengesanan serta mewujudkan zon mati bagi komunikasi sehingga musnah atau dinyahaktifkan. Dengan penambahan Blasco, game ini kini mempunyai 14 Specialist berbeza.
Seterusnya, Season 4 akan mengubah sistem kelas di mana para Specialist dibahagikan kepada empat kelas: Assault, Engineer, Recon dan Support.
Senjata baharu

Berikut adalah setiap senjata baharu yang ditambah ke dalam Season 4:

Super 500: Pump action shotgun yang bagus untuk menyerang kubu musuh dan pertempuran jarak dekat. Jaraknya yang pendek juga menjadikannya baik sebagai senjata sekunder.RM68 Assault Rifle: Assault rifle gen-baru yang memberi kestabilan dan kawalan recoil lebih baik. Ia dikuasakan oleh peluru 6.8mm dan mempunyai skop siap sedia. Amat disyorkan untuk digunakan dalam pertempuran dekat.AC9 SMG: Submachine gun ringan yang dibuat untuk mereka yang ingin menembak dengan pantas. Kadar tembakannya pantas dan mudah dikendalikan kerana saiznya yang kecil.RPT-31: Prototaip LMG yang mempunyai kadar tembakan rendah tetapi mengandungi lebih banyak peluru. Reka bentuknya yang moden menjadikan LMG ini lebih mudah untuk dibawa berbanding LMG lain.
Kenderaan baharu

Kenderaan berperisai baharu bernama CAV-Brawler boleh dipakai pada Season 4. Juga hebat dalam pertempuran jarak dekat, ia dilengkapi dengan ciri pengesan yang menunjukkan sama ada musuh berdekatan atau tidak. Kenderaan ini juga dilengkapi dengan ‘grenade launcher’.
Gajet baharu
Gajet terbaharu adalah ‘SPH explosive launcher’. Ia membolehkan pemain menembak bahan letupan yang akan melekat pada sasarannya sebelum meletup. Gajet ini boleh menembak sehingga dua peluru sebelum perlu diisi semula.
Battle Pass
Seperti biasa, Battle Pass akan menampilkan banyak ganjaran percuma dan premium termasuk skin Legendary ‘Greenback’ milik Irish dan skin ‘Fault Line’ milik Blasco.

Battlefield 2042 boleh didapati di PlayStation 5, Xbox Series, PlayStation 4, Xbox One, dan PC melalui Steam, Epic Games Store, dan Origin manakala season baharu ‘Eleventh Hour’ akan tiba pada 28 Februari 2023.
Untuk membaca segala liputan kami tentang Battlefield 2042, sila tekan pautan ini.
 Muat turun di sini

Battlefield 2042Publisher: Electronic Arts (EA)Developer: DICERelease Date TBCMicrosoft Windows, Origin, PlayStation 4, PlayStation 5, Xbox One, Xbox Series X|S
Battlefield 2042 menawarkan empat mode, tujuh peta All-Out War/Hazard Zone, enam peta Portal Battlefield klasik dan 10 Specialist untuk dimainkan (lebih banyak akan datang pada musim akan datang). Saya akan cuba ringkasan supaya anda semua faham.

Jangan lupa untuk ikuti kami di TikTok!
  @gamersantaimy
Tags: Battlefield 2042Eleventh HourFPS


MAPPA akan uruskan anime Hell’s Paradise: Jigokuraku, akan keluar April 2023 di Netflix!

Studio animasi gergasi MAPPA rasmi akan menguruskan adaptasi anime Hell’s Paradise: Jigokuraku karya Yūji Kaku yang bakal dikeluarkan pada April 2023 di Netflix! Diumumkan di acara Jump Festa ’23, mereka turut mendedahkan video promosi, tujuh pelakon utama, dan visual utama bagi anime ini.

Berikut adalah trailer:

Anime akan membintangi: (kiri ke kanan mengikut imej di bawah)
Chiaki Kobayashi sebagai GabimaruYumiri Hanamori sebagai Yamada Asaemon SagiriRyohei Kimura sebagai Aza ChōbeiKensho Ono sebagai Yamada Asaemon TōmaRie Takahashi sebagai YuzurihaTetsu Inada sebagai Tamiya GantetsusaiAoi Ichikawa sebagai Yamada Asaemon Fuchi

Hell’s Paradise: Jigokuraku ialah siri manga Jepun yang ditulis dan dilukiskan oleh Yuji Kaku. Manga ini mula disirikan setiap minggu secara percuma pada aplikasi dan laman web Shonen Jump+ dari 22 Januari 2018 hingga 25 Januari 2021. Bab-bab tersebut dikumpulkan dan diterbitkan ke dalam 13 jilid tankōbon oleh Shueisha.

Sinopsis:
Ditangkap semasa misi pembunuhan, Gabimaru the Hollow dijatuhi hukuman bunuh, tetapi tiada apa-apa yang dapat membunuhnya kerana tubuhnya yang seolah-olah kebal.Dengan kepercayaan bahawa cintanya terhadap isteri adalah sebab dia masih hidup, seorang pelebaya bernama Yamada Asaemon Sagiri menawarkannya peluang untuk diampuni semua jenayah oleh Shogun jika Gabimaru berjaya menemui ramuan “hidup keabadian” di Shinsenkyo, sebuah alam legenda.Selepas kehilangan lima pasukan ekspedisi yang dihantar ke pulau itu, kali ini Shogun menghantar sekumpulan banduan hukuman mati. Setiap banduan ditemani oleh seorang pelebaya daripada keluarga Yamada Asaemon, dan mesti pulang bersama untuk diampunkan jenayah mereka.
Untuk membaca segala liputan kami tentang anime termasuk berita terkini, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeHell's Paradise: JigokurakuMAPPA


Anime Bleach: TYBW Part 2 akan menampilkan pertarungan khas yang tidak wujud dalam manga

Beberapa hari lepas, Viz Media telah berkongsi artikel temu ramah bersama Tite Kubo, pencipta manga Bleach, dan Masakazu Morita, pelakon suara untuk watak Ichigo Kurosaki. Selain memberikan banyak info baharu tentang anime Bleach: Thousand Year Blood War (TYBW) Part 2, temu ramah ini turut mengesahkan bahawa satu pertarungan khas -yang tidak wujud dalam manga original- akan ditambahkan ke dalam anime.

Tite Kubo sendiri yang mengesahkan berita ini, dan memberikan info ekstra:

Bak kata Kubo, pertarungan ini akan berlaku antara ‘dua watak spesifik’. Semasa menghasilkan manga Bleach, beliau tidak dapat melukis adegan pertarungan antara dua watak tersebut; jadi apabila pasukan produksi meluahkan minat untuk melihat dua watak itu bertarung di dalam anime, Kubo mengambil peluang untuk membantu.

“Saya membuat keputusan untuk menyemak semula idea itu dengan memberikan beberapa lukisan dan nama watak.” – Kata Kubo.
Hasilnya, beliau memberikan 5 hingga 6 muka surat penuh dengan lukisan ilustrasi untuk menunjukkan bagaimana watak harus bergerak dan bertarung dalam anime.

Pasti ramai peminat tertanya-tanya ‘watak mana yang akan terlibat’ tetapi kita hanya akan dapat tahu jawapannya apabila Bleach TYBW Part 2 ditayangkan pada bulan Julai 2023 nanti. Selain info eksklusif ini, temu bual itu turut mengandungi banyak lagi topik menarik antara pencipta dan pelakon suara Ichigo. Korang boleh membaca interview penuh di SINI.

Sinopsis TYBW Part 1: Bleach Thousand-Year Blood War adalah berdasarkan story arc terakhir dalam manga yang mengisahkan konflik antara Soul Society dan raja Quincy bernama Yhwach yang dikalahkan satu milenium dahulu. Rupanya, Yhwach hanya menunggu masa untuk membalas dendam dan berniat untuk menghapuskan kedua-dua dunia manusia dan Soul Society buat selama-lamanya.
Dalam Part 1, Yhwach melancarkan pencerobohan serentak ke atas Soul Society dan Hueco Mundo (dunia Hollow dan Arrancar). Walaupun Ichigo dan semua rakan-rakan lain berjuang untuk menamatkan pencerobohan Yhwach, tetapi kerosakan dan jumlah yang mati terlalu tinggi. Nampaknya Yhwach hampir menang pertembungan pertama.
Dalam keadaan patah semangat atau ingin membalas dendam, kita akan melihat sambungan TYBW pada Julai 2023 nanti.
Buat mereka yang belum tonton Bleach TYBW, saya sarankan korang tonton sekarang di BiliBili dan Netflix. Baca segala liputan kami tentang Bleach termasuk fakta dan trivia, analisis dan spoiler di SINI.
Jangan lupa untuk ikuti kami di TikTok!
  @gamersantaimy
Tags: animebleach


Video Editor, kami perlukan anda! Mohon Jawatan ini sekarang di Gamer Santai!

Dimana dia peminat-peminat permainan, Esports atau segalanya mengenai gaming? Lagi-lagi anda adalah pembaca setia laman web kami Gamer Santai? Nak sertai keluarga kami? Ini lah peluang anda kerana kini kami memerlukan Video Editor untuk menyunting kandungan menarik pada laman web dan sosial media kami!

Bekerja di Gamer Santai sememangnya satu peluang yang tidak patut anda lepaskan! Di sini, peluang untuk dunia gaming terbuka besar kepada anda semua. Anda berpeluang untuk review permainan video, melaporkan berita permainan video, memberi liputan acara-acara berkenaan permainan video, eh banyak lagi lah! Bukan setakat itu sahaja, anda juga berpeluang untuk ke acara-acara permainan video atau Esports tau!

Mempunyai idea yang kreatif untuk menghasilkan sesuatu mestilah menjadi satu keistimewaan yang anda perlu tampilkan untuk mencuit hati kami. Dari situ, kami tahu anda bakal menjadi seorang yang pandai menawan hati peminat Gamer Santai! Salur semua idea anda dalam penyuntingan, buat ianya menarik dan seronok untuk ditonton, bukan kami sahaja tersenyum, ramai yang akan menyukai hasil anda jika tepati cita rasanya!
Jadi siapa di sini berkarya, kreatif dan berimaginasi tinggi dalam video editing? Berikut adalah gambaran keseluruhan untuk jawatan ini;

Vector illustration of a computer with play button against an orange background with picture, movie, document, and music icons in flat style.
Sorotan Pekerjaan

“Bermain permainan di tempat kerja bukan sahaja diterima malah digalakkan” jika anda sukakannya
Persekitaran rakan sekerja yang muda dan bertenaga

Deskripsi pekerjaan

Mengedit video
Membuat konten video gaming untuk menarik peminat
Perlu mempunyai kepakaran videografi
Perlu berpengetahuan mengenai gaming
Urus saluran video Gamer Santai
Kemahiran berkomunikasi yang sangat baik, dengan penguasaan Bahasa Malaysia

Arahan Permohonan Tambahan

Sila hantarkan resume dan portfolio anda melalui emel: [email protected].
Jenis fail diterima: PDF atau Word
Muat naik satu fail yang lebih kecil daripada 5MB. Sekiranya CV / portfolio anda terlalu besar, hoskannya di laman web luaran, seperti Google Drive (contoh video anda), dan berikan pautan di emel anda.

Jadi bagaimana? Rasa boleh menepati kriteria yang kami perlukan? Jangan lupa untuk hantarkan CV/Portfolio anda ke laman web rasmi CareerBraves.com untuk memohon.
Jangan lupa untuk ikuti kami di TikTok!
  @gamersantaimy
Tags: Gamer SantaiJawatan KosongVideo Editor


Siapakah Black Adam? Biodata ringkas tentang Teth-Adam!

Memandangkan filem Black Adam bakal tiba tidak lama lagi di pawagam Malaysia, kami ingin kongsikan serba sedikit tentang biodata dan sudah pasti apa yang perlu anda tahu sebelum menonton filem ini. Black Adam akan mulakan tayangan di seluruh Malaysia pada 20 Oktober 2022.

Sebelum pergi lebih jauh, filem ini akan dibintangi oleh Dwayne “The Rock” Johnson sebagai Black Adam. Ia mengisahkan tentang seorang anti-hero yang melarikan diri dari penjara selepas 5,000 tahun. Berikut adalah sinopsis penuh tentang filem ini:

Di Kahndaq purba, Black Adam dianugerahkan kuasa para “Dewa”. Selepas menggunakan kuasa ini untuk membalas dendam, dia dipenjarakan dan menjadi Black Adam. Hampir 5,000 tahun berlalu dan Black Adam berubah daripada manusia, kepada mitos, kepada legenda.Kini dilepaskan dalam bentuk “keadilan” unik yang lahir daripada kemarahan, dia dicabar oleh wira moden Justice Society yang terdiri daripada: Hawkman, Dr. Fate, Atom Smasher dan Cyclone.
Siapa Black Adam?

Nama asal Black Adam ialah Teth-Adam atau “Mighty Adam”. Dia merupakan anak kepada Pharaoh Ramses II dan dilahirkan pada 11 September 1279 Sebelum Masihi di Kahndaq. Semasa Teth-Adam membesar, dia banyak membuat kebaikan sehingga dapat mengagumkan salah seorang “high priest” iaitu Wizard Shazam. Lalu dia menganggap yang Teth-Adam ialah pengganti yang sempurna dan menjiwai kuasanya.
Kuasa

Sama seperti kuasa Shazam yang terdiri daripada “Greek God”, Black Adam mendapatkan kuasanya daripada “Egyptian God” yang terdiri daripada 6 God iaitu Shu, Hershef (Heru), Amon, Zehuti, Anpu (Aton) dan Menthu(Mehen). Berikut adalah serba sedikit tentang kuasa yang dimiliki oleh Black Adam:

Stamina of Shu (S)
Menggunakan stamina Shu yang hampir tidak terhad, Black Adam boleh bertahan dalam kebanyakan jenis serangan fizikal yang sangat kuat. Dengan menggunakan kuasa ini, dia boleh bertahan tanpa perlu makan, tidur, atau bernafas dan boleh bertahan tanpa bantuan di angkasa. Kuasa ini juga menjadikan seorang yang abadi dan tidak akan mati.
Swiftness of Heru (H)
Menggunakan kuasa Heru, Black Adam boleh bergerak pada kelajuan sub-cahaya di orbit. Di angkasa lepas, Black Adam boleh terbang pada kelajuan trans-cahaya, manakala di Bumi dia telah digambarkan berlari pada Mach 500 maksimum. Dia dapat memberikan kelajuannya kepada Golden Age Flash, berlari pada kelajuan yang luar biasa bersamanya.

Strength of Amon (A)
Black Adam mempunyai tahap kekuatan super yang luar biasa. Mampu membengkokkan besi dengan mudah, menumbuk dinding, menghasilkan gelombang yang kuat dengan tepuk tangan dan mengangkat objek besar. Kekuatan Adam secara amnya digambarkan berada pada tahap yang sama dengan Superman dan Captain Marvel (Shazam).
Knowledge of Zehuti (Z)
Black Adam mempunyai akses laju kepada tahap pengetahuan ilmiah yang luas dan membolehkannya mengetahui pelbagai bahasa. Kebijaksanaan Zehuti juga memberikan dia nasihat pada masa yang diperlukan.

Power of Aton (A)
Kuasa terbang Black Adam datang daripada Aton. Ia boleh memanggil kilat untuk mengubah Adam lalu mengingatkan lagi kebolehan fizikalnya yang luar biasa. Kuasa Aton juga memberikan “magic resistance” terhadap sejumlah besar mantra sihir dan serangan. Ia juga membolehkan dia mengembara ke Rock of Eternity sekali gus membenarkan perjalanan interdimensi dan masa.
Courage of Mehen (M)
Kuasa yang diberikan oleh Mehen mengetengahkan psikologi dan rohani. Keberanian Mehen membolehkan Black Adam mendapat kekuatan dalaman, kemahuan, disiplin dan keazaman untuk digunakan semasa putus asa dan mungkin skill bertarung yang hebat.

Setakat ini, itu sahaja yang boleh kami kongsikan kepada korang tentang biodata Black Adam. Harap dapat membantu korang yang nak layan filem Black Adam 20 Oktober 2022 nanti atau tambah sedikit pengetahuan tentang anti-hero ini. Ikuti Gamer Santai untuk mendapatkan lebih banyak berita menarik mengenai filem, siri, anime dan banyak lagi daripada kami.
(Update) Kepada sesiapa yang berminat untuk membaca review filem Black Adam daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Black AdamTeth-Adam


LIMA Anime yang dibatalkan tanpa kesimpulan sebenar! – PART 2

Sebelum ini, saya ada menulis artikel tentang lima siri anime yang dibatalkan tanpa kesimpulan sebenar pada tahun 2019. Selepas membuat kajian lanjut, saya akhirnya kembali dengan PART 2 bagi senarai tersebut!

Sedikit penjelasan sebelum kami bermula, senarai anime di bawah lazimnya terpaksa “dibatalkan atau digantung” sebelum dapat menyampaikan keseluruhan jalan cerita. Sering kali, anime ini berakhir secara cliffhanger tetapi jika keadaan terlalu teruk, ia juga boleh dibatalkan pada separuh jalan tanpa pengumuman yang jelas.

Baiklah! Jom kita sambung PART 2 untuk “lima anime yang dibatalkan tanpa kesimpulan sebenar!”
*Anda boleh baca PART 1 di sini*
Baccano!

Diadaptasi daripada novel ringan, Baccano! boleh dianggap sebagai “anime yang bagus” dan terdiri daripada 16 episod yang dihasilkan oleh Brain’s Base, Aniplex dan Movic. Untuk Season 1, ia menerangkan peristiwa-peristiwa yang berlangsung dari tahun 1930 hingga 1932 di Amerika Syarikat semasa “era Prohibition” dan diceritakan dari pelbagai perspektif yang akhirnya akan bergabung bersama untuk mencipta kisah yang lebih besar tentang alkimia, kelangsungan hidup dan keabadian.
Malangnya, anime ini dibatalkan selepas hanya 16 episod. Mungkin penonton Jepun tidak begitu suka nada penceritaan yang tidak mengikut urutan, atau mungkin tidak dapat faham latar belakang keseluruhan. Lebih menyedihkan lagi, Baccano! dibatalkan tanpa sempat menjelaskan plot sebenar.
Isaac Miria GIFfrom Isaac GIFs

Berserk

Berserk adalah salah satu anime paling terkenal daripada segi “hiatus”. Untuk anime pertama, ia tamat pada arc “Band of the Hawks” di mana Griffin memerangkap semua “kawan-kawannya” di dalam alam ala neraka, lalu mereka diseksa dan dibunuh. Sampai sahaja episod itu, anime tamat tetapi manga terus berjalan untuk tempoh masa yang lama.
Selepas 18 tahun, sebuah anime sekuel pada tahun 2016 akhirnya meneruskan cerita selepas “Band of the Hawk” sehinggalah arc Golden Age. Pada ketika itu, peminat setia masih dapat melihat apa jadi seterusnya di manga tetapi pada pertengahan tahun 2021 – duka citanya untuk maklum, pencipta Kentaro Miura telah meninggal dunia, lantas tiada siapa akan tahu kesudahan Berserk di anime mahupun manga.
Guts GIFfrom Guts GIFs

Rave Master

Mungkin ada yang tidak tahu, tetapi Rave Master dihasilkan oleh Hiro Mashima, orang sama yang menghasilkan Fairy Tail dan Eden Zero. Jadi kita tahu betapa handal penciptanya. Siri ini telah diadaptasi kepada anime berjumlah 51 episod, tetapi terpaksa ditamatkan sejurus selepas pengenalan Lucia, antagonis sebenar semasa jalan cerita sedang mencapai bahagian klimaks.
Alasan ia dibatalkan serta-merta adalah kerana “rating yang terlalu rendah” manakala ada juga membuat andaian bahawa ini merupakan taktik supaya lebih ramai membaca manga untuk tahu apa yang berlaku seterusnya. Pada tahun 2013, satu crossover antara Rave Master dan Fairy Tail diadaptasikan kepada original video animation (OVA) dan rasanya itulah kali terakhir kita akan lihat Rave Master dalam bentuk anime.
Natsu Smile GIFfrom Natsu GIFs

Gantz

Gantz adalah siri unik yang dikenali kerana unsur keganasan, adegan eksplisit, dan teori falsafah tentang agama dan budaya. Selepas manga meraih sambutan tinggi, siri ini diadaptasikan kepada anime berjumlah 13 episod pada April 2004. Mengejutkan sekali, versi anime pun menjadi sangat popular dan pada tahun sama, pihak produksi telah melancarkan musim kedua pada Ogos 2004.
Satu-satunya masalah adalah manga mengeluarkan bab baru pada kadar yang sangat perlahan. Disebabkan itu, hanya tiga arc pertama yang dapat dijadikan anime sebelum penamatnya diganti dengan “filler” yang membuatkan lebih ramai peminat keliru. Anime tidak berhenti di situ, kerana pada tahun 2016, sebuah filem animasi CGI bertajuk Gantz: O ditayangkan yang merangkumi arc Osaka. Itu pun bukanlah kesimpulan sebenar Gantz yang sebenarnya masih jauh lagi.
Gantz Ajel GIFfrom Gantz GIFs

Hunter x Hunter

Selepas membuat versi reboot berdurasi 148 episod yang berjaya, anime Hunter x Hunter tamat pada tahun 2014 dengan “arc 13th Hunter Chairman Election” lalu terperangkap dalam status “hiatus” buat selama-lamanya. Sebab utama mengapa anime tiada sambungan adalah kerana kekurangan bahan dari sumber manga.
Manga kini berada di arc Dark Continent tetapi pencipta, Togashi Yoshihiro, terpaksa berhenti melukis kerana masalah kesihatannya bertambah teruk. Insiden ini berlaku pada tahun 2018 dan sejak itu, manga pun tidak ada satu kemas kini. Walaupun studio boleh meneruskan anime sehingga sampai ke titik semasa dalam manga, ini bukanlah solusi yang adil buat peminat yang dah lama menunggu.
Cry Hunter X Hunter GIFfrom Cry GIFs
Jangan lupa untuk ikuti kami di TikTok!
  @gamersantaimy
Tags: animeBaccano!BerserkCanceldibatalkanGANTZHunter X HunterRave Master


Ingin beli produk asli dari JEPUN? Gunakan servis OTSUKAI!

Laman MANGA.TOKYO mempunyai perkhidmatan proxy-buying bernama Otsukai sejak tahun 2018, yang membolehkan individu untuk meminta dan memperolehi produk-produk otaku Jepun yang mereka mahukan! Otsukai adalah perkhidmatan yang membantu kamu membeli produk anime dan manga hanya boleh diperolehi di Jepun dengan bantuan rakan-rakan di negara terbit matahari tersebut yang boleh membelinya untuk pihak anda!

Figura anime, merchandise, majalah, permainan video, produk peminat oleh pelakon suara atau idol, CD, Blu-ray, DVD, barang-barang cosplay, makanan ringan … Selagi ia berkaitan dengan Jepun, kamu boleh membelinya di Otsukai!

Mengapa menggunakan Otsukai?
Membeli belah secara ONLINE dengan Selamat

Daripada terus membayar orang asing, wang kamu pergi ke pejabat Otsukai. Otsukai akan membayar tukang beli hanya selepas item itu tiba dan kedua-dua kamu dan rakan Jepun anda telah menilai satu sama lain. Pengguna Otsukai boleh yakin bahawa mereka akan mendapatkan barang mereka dan menikmati pengalaman membeli-belah yang unik.
Membership PERCUMA
Tidak ada bayaran tambahan untuk menyertai Otsukai atau meminta item daripada rakan Jepun.
Membeli belah pada Harga yang RENDAH

Seorang penduduk tempatan Jepun akan membeli barangan secara langsung di Jepun pada harga tempatan. Kamu boleh memperolehi figura paling popular dan doujinshi kegemaran pada nilai harga yang rendah!
Dapatkan Produk yang tidak dijual di MALAYSIA

Kamu boleh meminta barang yang hanya dijual di Jepun! Dapatkan barangan dan keluaran terbaru secepat mungkin dengan meminta bantuan rakan-rakan di Otsukai!

Otsukai adalah perkhidmatan berguna yang membolehkan pengguna untuk membeli-belah di Jepun daripada keselesaan ruang tamu anda sendiri. Jangan rugikan peluang dan cuba di Google Playstore atau Apple App Store! Untuk maklumat lanjut, kamu boleh lawat laman rasmi mereka di sini.
Jangan lupa untuk ikuti kami di TikTok!
  @gamersantaimy
Tags: JepunMANGA.TOKYOOtsukai


“That Time I Got Reincarnated as a Slime” Season 2 akan datang tahun depan!

Setelah membangunkan Tempest Federation sebagai tanahnya sendiri, kini tiba saatnya untuk mempertahankannya! Akaun Twitter rasmi untuk That Time I Got Reincarnated as a Slime anime TV mendedahkan sebuah treler baru untuk musim kedua siri anime TV isekai, menayangkan tema pembukaan “Storyteller” oleh TRUE. Jom usha PVnya dahulu;

Juga diumumkan bahawa STEREO DIVE FOUNDATION akan mempersembahkan lagu tema akhir dengan ahli kumpulan R・O・N yang mengendalikan muzik latar untuk The Slime Dairies pada bulan April 2021.

✨━━━━━━━━━━━━━━━━━━━━　　　　　STEREO DIVE FOUNDATIONTVアニメ『転生したらスライムだった件 第2期』           エンディング主題歌の担当が決定❗━━━━━━━━━━━━━━━━━━━━━━✨来年1月アニメ放送開始です！#転スラ #tensura @ten_sura_anime pic.twitter.com/4Fdmo7qZGs
— R･O･N（STEREO DIVE FOUNDATION）オフィシャル (@RON_SDF) November 8, 2020

Selain itu, pelakon tambahan untuk siri ini juga diumumkan:

Manami Numakura (Kohaku di  Dr. STONE) sebagai Hinata Sakaguchi
Chiaki Kobayashi (Makoto “Edamame” Edamura di  THE GREAT PRETENDER) sebagai Shougo Taguchi
Sho Nogami (Suguru Dojima di Bloom Into You) sebagai Kyouya Tachibana
Hiyori Kono (Phil di THE PROMISED NEVERLAND) sebagai Kirara Mizutani
Ai Kakuma (Makomo di Demon Slayer: Kimetsu no Yaiba) sebagai Alvis
Yo Taichi (Rika Seo di Tsurune) sebagai Sphere
Satoshi Hino (Rengoku di Demon Slayer: Kimetsu no Yaiba) sebagai Grousis
Atsumi Tanezaki (Mizore Yoroizuka di Sound! Euphonium and Liz and the Blue Bird) sebagai Myuuran

1 of  8

-
+

Jadi pada sesiapa ingin menonton musim kedua That Time I Got Reincarnated as a Slime, ianya akan distrim lansung di Crunchyroll sama waktu dengan tayangan di Jepun. Anda boleh lihat diskripsi anime ini dibawah;
Pekerja korporat Mikami Satoru ditikam oleh pembunuh rawak, dan dilahirkan semula ke dunia alternatif. Tetapi dia ternyata dilahirkan semula sebagai SLIME! Dilemparkan ke dunia baru ini dengan nama Rimuru, dia memulakan usahanya untuk menciptakan dunia yang menyambut semua kaum.

Bahagian pertama That Time I Got Reincarnated as a Slime musim 2 akan bermula pada 12 Januari 2021, dengan bahagian kedua anime ditayangkan pada musim Summer 2021. Di antara mereka akan ada siri anime TV spin-off, The Slime Diaries, yang memberikan peminat lebih dari 9 bulan That Time I Got Reincarnated as a Slime!
Sumber: That Time I Got Reincarnated as a Slime Twitter
Jangan lupa untuk ikuti kami di TikTok!
  @gamersantaimy
Tags: That Time I Got Reincarnated as a SlimeThat Time I Got Reincarnated as a Slime Musim KeduaThat Time I Got Reincarnated as a Slime Season 2


Keseraman Resident Evil Village terpaksa diturunkan kerana RE7 dianggap ‘terlalu menakutkan’!

Resident Evil 7 umumnya dianggap sebagai salah satu permainan paling menakutkan dalam siri Resident Evil. Semasa proses pembikinan Resident Evil Village, nampaknya Capcom ingin menggunakan elemen seram yang, tetapi ternyata, elemen seram di dalam permainan rupanya terpaksa diturunkan untuk permainan, di mana Capcom mendapat banyak maklum balas mengenai Resident Evil 7 yang “terlalu menakutkan untuk dimainkan.”

Menurut produser Tsuyoshi Kanda yang berbincang dengan Axios Gaming, tujuan Capcom adalah untuk membuat sesuatu dengan daya tarikan luas yang selesa untuk dimainkan oleh sesiapa sahaja. Ini mengakibatkan para pemaju menurunkan “tension curve” di RE Village supaya permainan tidak menakutkan seperti Resident Evil 7.
Ini tidak bermakna permainan tidak cukup seram. Sesiapa yang telah mencuba demo permainan dapat merasa beberapa adegan yang menakutkan dan menakutkan. Tidak kira sama ada anda diserang oleh para Lycan atau dikejar oleh Lady Dimitrescu, RE Village akan tetap lebih menakutkan jika dibandingkan dengan beberapa permainan lain dalam francais survival-horror.

Walaupun beberapa peminat tegar mungkin akan kecewa dengan berita ini, semua akan setuju bahawa bahawa francais Resident Evil sentiasa cuba untuk menakutkan pemain. Resident Evil pertama lebih fokus pada penyelesaian teka-teki dan penerokaan daripada jump scare manakala ansuran kemudian dalam siri seperti Resident Evil 4 hingga 6 cuba mengambil pendekatan yang lebih berorientasikan aksi.

RE Village diilhamkan oleh Resident Evil 4, jadi kemungkinan besar permainan ini akan mempunyai fokus yang lebih besar pada aksi daripada seram. Adakah para pembangun dapat mencari keseimbangan antara seram dan aksi? Kita tidak perlu tunggu lama lagi untuk tahu kerana permainan akan dilancarkan pada hari esok, 7 Mei, untuk PC, PS4, PS5, Xbox One, dan Xbox Series X. Untuk segala liputan kami tentang Resident Evil Village, sila tekan pautan ini.
Sumber – VGC
 Muat turun di sini

Resident Evil VillageDeveloper: CAPCOMRelease Date: 2021-05-07Microsoft Windows, PlayStation 4, PlayStation 5, Xbox One, Xbox Series X|S
Resident Evil Village adalah permainan video seram survival yang akan dibangunkan dan diterbitkan oleh Capcom. Ini akan menjadi ansuran utama kesepuluh dalam siri Resident Evil, dan sekuel Resident Evil 7: Biohazard.

Jangan lupa untuk ikuti kami di TikTok!
  @gamersantaimy
Tags: CapcomHorrorResident Evil 7Resident Evil VillageSeramTsuyoshi Kanda


[TGS 2019] CONTRA: Rogue Corps Mengimbau CONTRA Lama Dalam Persekitaran Baru

Konami Digital Entertainment telah mengumumkan francais Contra mereka akan kembali ke konsol dan PC dengan CONTRA: Rogue Corps. Pada 24 September (Asia dan America) dan 28 September (Jepun dan Eropah), pemain akan dapat memainkan sebuah game yang telah menjadi inspirasi kepada banyak games shooter lain semenjak ianya mula-mula diterbitkan pada 1987.

CONTRA: Rogue Corps adalah game aksi 3rd person yang mengekalkan elemen dan keaslian permainan siri Contra yang menampilkan pertempuran yang fokus dan pantas. Ianya bakal boleh dimainkan pada PlayStation 4, Xbox One, Nintendo Switch dan PC menerusi Steam. Nobuya Nakazato telah memasukkan 25 tahun sejarah contra ke dalam game ini dengan musuh-musuh unik yang ramai, keganasan yang terlampau dan juga pilihan watak-watak utama yang memberikan kesinambungan untuk game ini.

Beberapa tahun selepas kejadian Alien Wars, CONTRA: Rogue Corps menceritakan tentang sekumpulan bekas askar yang hidup di rantauan sebagai pembunuh upahan dan pencari harta karun di Damned City. Untuk kelansungan hidup, reaksi yang pantas, senjata yang kuat dan ada kalanya; penggubahan organ dan cybernetic. Pemain akan menyelesaikan misi menerusi kempen PVE, dengan mengumpulkan bahan asas untuk menaik taraf senjata mereka untuk terus hidup dalam Damned City. Jikka masih gagal, game ini boleh dimainkan bersama-sama pemain lain dalam mod permainan online dan juga mod multiplayer tempatan.
Antara ciri-ciri game ini adalah:

Shooter aksi yang pantas dengan mekanisma run & gun
Pilihan daripada 4 watak utama yang unik. masing-masing dengan kebolehan tersendiri. Load out senjata boleh dirancang, senjata yang unik juga boleh di cipta
Bilik operasi – untuk menaiktaraf watak dan kebolehan
PVE – Mod kempen Deep Story yang dipenuhi misi yang mencabar di kalangan musuh yang ramai. Permainan seorangan ataupun berkumpulan sehingga 4 pemain
PVP – Main dalam Carnage League dimana terdapat banyak ruleset, termasuklah team deathmatch dan sukan berasaskan arena. Perlawanan umum dan peribadi boleh dimainkan dalam 2v2, 3v3, 4v4 ataupun 1v4
Mod co-op tempatan sehingga 4 pemain

4 watak utama yang unik:

Kaiser – Askar dari Alien Wars yang dibina semula setelah mengalami kecederaan yang teruk. Sekarang memiliki tangan yang besar dan mampu bertukar menjadi drill
Ms Harakiri – Pembunuh terkenal dan pakar dan penyelinapan dan pencerobohan senyap. Telah bergabung dengan seekor alien yang tinggal di bahagian tengah badannya.
Hungry Beast – Pernah menjadi seorang manusia bernama Kurt Steiner, otaknya telah dimasukkan ke dalam sebuah robot panda yang besar dan kini hanya menghabiskan masa mencari makanan.
Gentleman – Seekor alien Brain Bug yang dibesarkan oleh manusia. Dia merasakan ahli pasukannya yang lain sangat tidak beradab terutamanya Hungry Beast. Seringkali bergaduh berkenaan adab di meja makan dan menggunakan teknik paling efisyen untuk membunuh musuh.

Seperti biasa, semua permainan online memerlukan langganan berbayar perkhidmatan konsol masing-masing. Untuk permainan tempatan di atas Nintendo Switch, setiap pemain memerlukan konsol dan game mereka sendiri. Kami juga sempat mencubanya ketika berada di TGS 2019!

Pra-tempahan CONTRA: Rogue Corps telahpun dibuka dan bermula dengan harga USD$39.99 untuk edisi standard dan USD$44.99 untuk edisi yand di datangkan dengan Season Pass.
Maklumat lanjut berkenaan CONTRA: Rogue Corps boleh didapati daripada laman rasmi mereka.
Jangan lupa untuk ikuti kami di TikTok!
  @gamersantaimy
Tags: contraContra: Rogue CorpskonamiPCPlayStation 4switchXbox One